url: =Kidawm Ciat Ni (Malaysia) :: ZOMI DAILY\nposted on 3 August 2014 at 3:00 pm Lomkholna: FrancisKhampi, News, Zomi\nNungdeuh in naseppih sangsia pawlkhat tawh khasum hongsankawm un anuai abang in holimna kaneithei uh a, tua tungtawnding theihding pawlkhat cihsang in kidopding thu tampitak lakpan ngaihsuthuai mahmah thu pawlkhat kong hawmsawn nuam hi.\n1. Siapa khat Kachin- Rawang Minam) in honggenna ah, “Ko pen Kachin minamsung pan minam picing khat ka hi uhhi. Danau Kota Flat- Setapak vengah ko mi bekbek pen innkuan 70 bang ka om uhhi. Tuma kum 2 laipek akipan in mi gilo te ii van honglaksakna, vuak thuakna le inn sung hong buluhna te tamveipitak ka mipih te in thuak dikdek khin ung. Tu kum 2014 akipan hongsuuk semsem in bangmah kacihnading uh ka thei nawnkei uhhi.\n#Palik zum le #UNHCR ah zong nasiatak in kagen uh a, ka #complain laidal bekbek pen letmat 3 bang sahtading hi. Bangmah kilamdanna omtuanlo hi. Palik te in bel kamsiam hongpaih sam uh hi. Tua kamsiam in “Hih vaiteng nalau in na thuak lahlah uh hihlai ah kuan om in hongsawl hiam? No omnopna hilo maw” hongcihsan leldih hi cimawk hi.\nTuni mahmah in ka mipih makaai teng tawh kamkupna kanei uh a, Setapak pan kavek un amundang ah kituahgaihsawm ungh. Tuni mahmah in makaai 6 khawng in inn mun ding le omziading vakankhin ung. A sawtlo in ka mipih innkuan 70 teng tawh kituahkhiat sawm ungh” ci in honggen hi.\n2. Sianu khat (Kachin- Lisu) in hihdan in honggen hi, “Ko zong hih thu tawh kisai in lau mahmah ta ung. Nung in zong ka ompih tangval adawng mikmek khat nasepna pan hongciahlian khat pen elevator sungah migilo 3 in na man uh hi. A pumpi tungteng (kalkawm dong) check sak uh a, aneihsa na khempeuh (Kha sum sangciil) laksak uhhi. Lift sungah nang Burma na hihiam ci in dotna nasiatak in neih kawmkawm le pangbet tawh thuah kawmkawm hi. Temta letmat 6″ khat tawh dawt sawmsawm in kei Burma hilo, Kachin minam hing ci in dawngkik in umlo a hihman in Kachin kipawlna card lakpah hi. Tua alah khitteh tem tawipa in nang Burma himah teh ci in dawt sawmsawm laitak, migilo khatpa in Kachin te hi ci in khoih sedah in kicidan hihtuak. Tuapa genna ah bel Kachin ka hihlam ciaptehna card tawilo bang hileng ka nuntakna pen a papaai a hita veh. Kawl te hi kha zenzen leng tubang in note mai ah hongciah kik lo ding hing ci hi. Lift sungah pen kaihthei mawk uh a hihtakciang in bangmah kitaang semsum theilo in amau cihdandan himaita hi cibehlai hi. Numei no pan kipan nupi-piteek te zong zahtuanlo hihtuak hi. Neihsa teng laksak bekthamlo meeksak gawpgawpdan khawng om hi” ci in honggen hi.\nNote: Danau Kota flat ah pen Kawlgam mi innkuan a 500 sim in omding hi. Tualakah Zomi zong inn 100 phialbang in omding ka muangmawh hi.\nMaluri Cheras veng (Maluri Jusco Nung)\n1. Sianu khat (Laimi-Chin) in honggenna ah “ko vengah bel neihsa honglaksak omden hi. Ni khat a tawm pen mi 2 or 3 in tuakden hi. Lauhuai mahmah in temta vive hongngat masa uh hi. Lampi gei or innkawm pan in hongsuakkhia ziauziau uh hi. Tuate makaaipa in no gamdang mite in hihlai ah na utdandan omkei un. Kha khat in #sum tul nga hongpia un. Nongpiak keivua le hongnawngkaisakden ding hi ung ci in siang gen pah lel dan hi. Dangkasan tuazahzah kuan kaikhawmding a, kua in piazo mawkding hiam? Hih thu hih la pen kua tu kua ta in thuakzoding hiam?” ci in hehpihhuai kammal ngumngek tawh honggen hi. Hihlai mun ah bel Laimi-Chin te tammahmah in innzong amundang ah kituahtuah ta ung.\nNote: Hihveng lianah bel Zomi a tampen inn 10 sangin a tamlozaw khawngbek omding in kamuangmawh hi.\nHihmun nih te ah minamdang te bel a honhon in amundangah kinawnkhia ziahziahta hi. Zomi inn 100 bang omding innkuante ading in ei hihtheihna a hi, thungetna ah phawkciat ni.\nHihdan thu lauhuai apian kawmkal ah mun khatkhat ah Zo le Zomi nasemkhawm pawlkhat kitawngtawng in kisimmawhna tawh akidim mi pawlkhat omlailai hi.\nNgaihsun pha mahmah ni guai te vaw!!!!\nPrevious: Zogam pan gamdang i tunciang thupha ngah kisa kha Zomi te\nNext: Dahpihna (Pa Thang Pian Sum, kum 37)


timestamp: atn

url: =Love Story of Brad Pitt Angelina Jolie When I Met You\nBrad Pitt&Angelina Jolie Love Story - When I Met You by APO HIKING SOCIETY - Thanks for a fan sssssshhhhh ...\nBrad Pitt&Angelina Jolie Love Story - When I Met You by APO HIKING SOCIETY - Thanks for a fan sssssshhhhh posted this song and lyric JJ site on 12/29/2008.This video is dedicated to Brad and Angie. Wish their love can conquer everything in their way.Here is the lyric:There I was an empty piece of a shell,Just mindin my own world;Without even knowin what love and life were all about.Then you came,You brought me out of the shell;You gave the world to meAnd before I knew,There I was so in love with you.You gave me a reason for my beingAnd I love what Im feelinYou gave me a meaning to my life,Yes, Ive gone beyond existingAnd it all began when I met you.I love the touch of your hairAnd when I look in your eyesI just know, I know Im on to something goodAnd Im sure my love for you will endureYour love will light up my world;And take all my cares away with the aching part of me.You gave me a reason for my beingAnd I love what Im feelinYou gave me a meaning to my life,Yes, Ive gone beyond existingAnd it all began when I met you.You taught me how to love,You showed me how tomorrow and todayMy life is diffrent from the yesterday;And you, you taught me how to loveAnd darling I will always cherish youToday, tomorrow and forever.And Im sure when evening comes aroundI know well be making love like never before;My love, who could ask for more?You gave me a reason for my beingAnd I love what Im feelinYou gave me a meaning to my life,Yes, Ive gone beyond existingAnd it all began when I met you.When I met you.You gave me a reason for my beingAnd I love what Im feelinYou gave me a meaning to my life,Yes, Ive gone beyond existingAnd it all began when I met you.When I met you.\nangelina jolie stories you love when vivienne pax met brad pitt maddox zahara shiloh knox noinstreamads noonpageads


url: =Platypus Nganhing Na Za Ngei Ziam ~ Thu Tatuam (Siyin News)\nPlatypus Nganhing Na Za Ngei Ziam\nTuesday, December 22, 2015 Pathian Thiamsa No comments\nPlatypus te ii mei sia pheak in, apeang sia ngumpai ii peang taw kibang hi. Tui op leh amai peangte nii taw, tui seau aa, amei taw apai nopna sang heak thei hi.\nAmate nguak tang tat thei in, Australia ngam saksang Tasmania thangsang ah tuithiangna mun ah om uh hi.\nLetmat 15 bangh sau aa, amei sia letmat 5 pha in , angitna sia 3 lbs. (1.4 kg) bangh pha aa, tuilumna ngam ate sia tuivotna ngam ate sang in no zaw uh hi.\nLungno, nganhing no thankhiik , vacim no ngasa no ci te pawl man in ne hi.\nApeang tungah mawl om in, mihingte in tua mawl thutha leang nguu nei aa citum thei hi. Athalup nop nganhingno khat sia tua a mawl taw ma that lumh in ne hi.\nA huuk hun sia June-Oct sung hi aa, kumh 2 bangh pha le picing in kingaisun uh hi.\nAtui ciang tang 2 or 3 bangh tui ngei aa, atuite sia inhik tui taw kibang in ni sawm bangh ciang keuh uh hi.\nAno hong sua ciang mitkhua mu meal ngawl aa, sam nei ngawl uh hi, anu ii noai tawp in, anu in tha 3-4 bangh huai kul hi.\nKumh 10 bangh nungta uh hi, amate ii lau nganhing sia ngul, ngamui vacim ngilo te kiita uh hi.\nPlatypuses have a lifespan of over 10 years in the wild, but they do face a few threats. They have several natural predators, such as snakes, foxes, and birds of prey. Platypuses are also susceptible to habitat destruction, but that is at a minimum. They are protected from being hunted. As such, their populations are stable, and they are listed as a species of least concern by the IUCN Red List.\n- See more at: http://www.animalfactguide.com/animal-facts/platypus/#sthash.Aq95no98.dpuf


url: =BMW i8 Coupe Price in Pasir Gudang- 2020 On Road Price of BMW i8 Coupe in Pasir Gudang - WapCar\nBMW i8 Coupe Price in Pasir Gudang\nBMW i8 Coupe in Pasir Gudang starts from RM 1,408,800 and goes up to RM 1,408,800. The price of petrol variant of BMW i8 Coupe ranges between RM 1,408,800 to RM 1,408,800.The starting price model is 2019 BMW i8 Coupe eDrive.The most priced model of 2019 BMW i8 Coupe eDrive.BMW i8 Coupe is Compared primarily with BMW M8 Coupe price in Pasir Gudang starting RM 1452960 and BMW M8 Gran Coupe price in Pasir Gudang starting RM 1455145.Visit your nearest BMW i8 Coupe showroom in Pasir Gudang for best offers.\nHome > Cars > BMW > BMW i8 Coupe > price in Pasir Gudang


url: =Tuimui khua ah akithat Pa Gin Sian Siam (kum 34) vai Update ~ Rkhai Neu :: ZOMI DAILY\nposted on 23 February 2017 at 5:21 pm UTC+9:30 Lomkholna: Dahpihna, News, Zomi\nTuimui khua ah Pa Gin Sian Siam (kum 34) kithat cih akizak ciangin Rkhai Neu kiangah Facebook tungtawn in kidong a, ama honggenna anuai abang ahihi. ZD Sawltak\nA thu kicing zaw om mah ei.\nMisi pen Gin sian siam hi ei. Kum 32 hi. Tua mithat te pen Tuimui te mah hi a, nidang in zong mithat vai tawh case a nei uh hi in kumpi te mat ding lau a, Mizo gam ah a tai uh hi\nMizo gam ah zong buai na tuam2 hang in kihawl khia in kawl gam ah ong ciah kik uh hi. Tuimui ong tun uh pen zan2 pha pah hi. Gin sian siam nitak an nek khin a a vak pen a nunglam pan a dek ah na dawt uh hi.\nsih pah lo in Gin sian siam sing at pihpa a ute innsung a om pen tua mithat te gel in na gal sap2 uh a. Pai nuam pak lo in a hih hag nak sap pian uh in bg vai hiam ci a, a pai leh tua a lawmpa zong temta toh na dawt uhhi.\nPhung lam ah nek in a hih hang kamphat na toh na kihem manin dawt khalo uhhi. Tua in zong a hih theih zah in na thuk in awng gawp in ZYA ten na delh pah uhhi.\nRelated: Tuimui khua ah mikhat temta tawh kidawtlum ~ Tedim Times\nMithat te 1 man kha pah uh in khat pen gam sungah na man kha kik uhhi. Cikha ah kipuak pah in Gin sian siam zong Cikha paipih laitak lampi ah si hi. Zingciang Hakha lam puak di cih thu om dan hi phot hi.\nPrevious: Myanmar CSO te Taungkyi ah amasapen ki muhkhopna nei ~ Zomi Post\nNext: Tuimui khua ah akithat Pa Gin Sian Siam luanghawm Sawbua ah kivuita\nKa Pa In Hongtelsiam ~ Pau Khan Kap


url: =Laithiangtho Dokna (Jeremiah 3-4) ~ Thu Tatuam (Siyin News)\nLaithiangtho Dokna (Jeremiah 3-4)\nThursday, October 09, 2014 Laithiangtho Dokna No comments\n1. TOPA in Israel sia bang taw tengat ziam?\nc. Pumpi kizuak\n2. Akuate in ngam sung ah ngualsuam tu in pang ziam?\n3. Israel ii suapuinu sia akua ziam?\n4. Israel in koisung ah ngamdang pathiante taw khial ziam?\na. Thingkung nuai\nc. Khuapi laizang\n5. TOPA in Israelte kaana aw koisung pan za ziam.\nb. Biakbuk sung pan\n6. Israelte atu huna in ___pan bekin hong pai hi.\nc. Pathian kung\n7. TOPA in athuciam a keamcing bua uh le ka ___ tu ci hi.\na. mon siat\nc. hesuak vave\n8. Vui a sa mama khat senneal ngam panin ___ ah va tu hi.\n9. Dan khuapi le Ephraim pan kamtaite in ___za sak uh hi.\na. ngalkidona tu\nb. thuman thu tak\n10. Siatna vawtthiam in phatna vawtthiam ngawl sia ___ hi.\na. Manashe suante\nc. PATHIAN ii mite\n11. TOPA ii son sa hi a, ___ ngawl tu hi.\na. kilaih va zeang\nb. a thin kheal kik\nc. siatna piang\n12. Jerusalem ii kaana aw sia akua ii kaana aw taw kibang ziam?\na. Nausuak tu khat\nb. Khuangai in kaana\nc. Tasen thi nu ii kaana\nA Thumaan ngawl Israel\n1TOPA in, “Pasal khat in a zi khulin, a zi in a pasal nusia in pasal dang khat ii zi a suak a, ahile a pasal masa in ama tenpui kik thei ngawl tu hi. A tenpui kik ahile a ngam nin sak siat ahi hi. Ahihang, Israel awng, nang in lawm tam mama na nei zawkciang tu in ka kung nong zuan kik nuam hi! 2Mualdawnte ento in. Pumpi kizuak khat bang a na ngamtat ngawlna mun a om ziam? Arab mite in a suam tu mite ngam sungah a pan bangin nang in lam paam ah lawm na pang hi. Na pumpi kizuakna taw in ngam na nin sak zo hi. 3Tua hu in nguatui kangin, ngua nungte zongh zu ngawl hi. Numei paktat khat bangin maizum na nei bua hi.\n4“Tu in kei tungah, ‘Nangma in ka pa na hi a, ka nolai pan kipan kei nong it zo hi. 5Kei tungah nong thin uuk tawntung batu a; kei tungah na thin nong ngam tawntung batu hi’ nong ci hi. Israel awng, tua in nangma ci hi a, ahihang a sia na vawt thei theampo na vawt hi” ci hi.\nIsrael le Judah Kisiik kik tu\n6Josiah kumpi in a maan lai in, TOPA in kei tungah, “A thumaan ngawl numei Israel ngamtatna na mu zo ziam? Ama in kei hong taisan zo a, mualsaang theampo tung le thingkung hing theampo nuai ah pumpi kizuak numei khat bangin ngamta zo hi. * 7Ama in hi teng theampo a vawt siat zawkciang, kei kung hong zuan kik nanak tu in ka ngaisun hi. Ahihang ama hong heak kik ngawl a, ama ii suapui thumaan ngawl nu Judah in tuate theampo mu siat hi. 8Israel sia keima kung pan tai zo a, pumpi kizuak khat suak zo ahikom keima in ama khulin ka nawkeakna thu sia Judah zongh in mu hi. Ahihang Israel ii a thumaan ngawl suapui nu Judah sia lau ngawl hi. Ama zongh pumpi kizuak khat suak a, 9a maizum mama ngawl hi. Ama in ngam nin sakin, suangtum le thingkungte biakna taw in a pasal palngul in khialna vawt hi. 10Hi bang teng zawkciang Israel ii thumaan ngawl a suapui nu Judah in ka kungah heak kik tu in hong kinei theam a; thin tatak taw hi ngawl hi. TOPA ahi, Keima in ka ci zo hi,” hong ci hi.\n11Taciang TOPA in kei tungah, Israel sia ama kung pan tai zo ahitazong, a thumaan ngawl Judah sangin pha zaw tuak lai hi, ci in hong son hi. 12TOPA in kei tungah pai in Israelte tungah, “Thumaan ngawl Israel awng, ka kungah hong heak kik tan. Keima in hesuak thei pa ka hi a, ka thin uuk ngawl tu hi; nang tungah a tawntungin ka thin a uuk batu hi. 13Na khialna le TOPA na Pathian na langpan nate thiang takin pualaak in. Thingkung hing theampo ii nuai ah ngamdang pathiante taw na khial kakoai nate le ka thu na nit ngawlnate pualaak in. TOPA ahi Keima in ka ci zo hi.\n14“Thumaan ngawl mite awng, hong heak kik tavun; keima neisa na hi uh hi. Khuapi sim panin khat tek le be le phung sim panin nii tek kong la tu a, Zion mual ah kong puak kik tu hi. 15Ka thu hong ni ngam ukte kong pia tu a, amate in pilna le thiamna taw note hong uk tu uh hi. 16Taciang tua ngam sungah pungin mihing na tam zawk uh ciang, mihingte in ka Thuciamna Thingkuang ii thu son nawn ngawl tu uh hi. Amate in tua thu ngaisun nawn ngawl tu a, zongh phawk nawn ngawl tu uh hi; amate in kul zongh sa ngawl tu uh a, a dang khat zongh vawt tuan ngawl tu uh hi. 17Tua hun hong thet ciang, Jerusalem sia ‘TOPA ii Kumpi Tokhum,’ kici tu a, ngam mi theampo tua munah keima bia tu in kikhawm tu uh hi. Amate in a thin puina le a thin siatnate ii sawlna bangin seam nawn ngawl tu uh hi. 18Israel mite sia Judah mite taw kipawl tu uh a, amate in a saltanna ngamsung saksang pan paikhawm tekin, na pu na pate ii a tawntung a lua tu ka piak sa ngam ah cia kik tek tu uh hi,” hi bang ci in, ci a hong sawl hi.\nPathian Mite ii Milim Biakna\n19TOPA in, “Israel awng, nang sia ka tapa bangin kong saang nuam a,\nleitung theampo sung pan a phabel ngamnuam khat kong pia nuam hi.\nKei sia pa nong nak tu le ka kung pan na tai kik nawn ngawl tu ka dei hi.\n20Ahihang a pasal a palngul a thu maan ngawl zi khat bangin kei tungah nong thumaan bua hi.\nTOPA ahi, Keima in ka ci zo hi,” ci hi.\n21Mualdawnte ah awnging khat kiza hi;\ntua in Israel mite kaana le tauna aw ahi hi;\nbanghangziam cile amate nuntakna in khialna taw kidim ahi uh hang le\nTOPA a Pathian uh a makngil hang ahi hi.\n22TOPA kung pan a tai note theampo awng,\nheak kik tavun; ama in note hong dam sak tu a, thumaan hong suak sak tu hi.\nNote in, “Hi hi; Ama in kote Pathian uh ahi manin kote TOPA kungah pai khu hi. 23Mualdawn ah ka milim biakna uh in kote hong hu vet ngawl hi. Israelte atu huna in TOPA ih Pathian kung pan bekin hong pai hi. 24Ahihang a maizum huai milim pathian ahi Baal biakna in, ih tuu honte le khui honte, ih tapate le ih tanute– taanghlai pan kipan ih pu ih pate ii a thalaw sa theampote hong sumsi sak siat zo hi. 25Eite in maizum in lum in ih maimawlna in eite seal sak ka tawng. Eima le ih pu ih pate in TOPA ih Pathian tungah ih khial tawntung zo hi; ama ii thupiakte ih ni ngei bua hi,” ci nu hi.\nKisi kik natu Sapna\n1TOPA in, “Irsael mite awng, heak kik na sawm uh le, ka kungah hong heak kik tavun. Ka ngaimawk milimte na vawk uh a, ka tungah nong thumaan uh le, 2ka min suang a na kiciam tu uh sia no atu in thumaan thutang hi tu hi. Tasia ciang minam theampo in amate ii tungah thupha ka piak natu hong ngen tu uh a, amate in kei hong pok tu uh hi,” ci hi.\n3TOPA in Judah mite le Jerusalem khua mite tungah, “Na thaw ngawl lai uh lote tho vun; ling kawm sungah na anciite tu heak vun. * 4No Judah mite le Jerusalem khua mite awng, na TOPA ahi keima taw na vawt uh thuciamna sia keamcing vun a, ka tungah hong ki aap tavun. Tabangin na hi bua uh le, a siate na vawtna uh hu in ka thin uukna sia mei bangin kuang tu a, tua meikuang a mit tu kuama om ngawl tu hi,” ci hi.\nJudah sia Ngal taw sim tu Kithawmvau\n5Ngamsung theampo ah lemle tum vun!\nA nging le a kitel thiangin au vun!\nJudah mite le Jerusalem khua mite tungah\na muanhuai khuapite ah a tai natu son vun.\n6Zion paina lampi hil vun!\nNa suatak natu in tai vun! Haisaang heak vun!\nTOPA in sak sang panin\ntuasiatna le sukcipna lian hong puak hi.\n7Tawpi khat in a buhna mun pan hong pai bangin,\nngamte a sia sak tu sia hong kuan zo hi.\nJudah susia tu in ama hong pai hi.\nJudah ngam khuapite a siacip in kinusia tu a, kuama teang ngawl tu hi.\n8Tua ahiciang khau-ip puan silh in, kapin tau vun\nTOPA thin uukna sia Judah panin puapial ngawl lai hi.\n9TOPA in, “Tua ni ciang Kumpite le kumpi uliante a thin kiam tu uh hi; thiampite ingh dimdum tu uh a, kamsangte a dipkua tu uh hi,” ci hi.\n10Tasia ciang keima in, “Vaanglianpipa TOPA awng, Jerusalem mite theam vawk zo ni hi! Kilemna om tu hi ci zo ni hi, ahihang amate ii longtawl ah namsau khat na tuuk nginge hi,” ka ci hi.\n11Vui a sa mama khat senneal ngam panin Jerusalem mite sangah hong va tu hi cina thu sia Jerusalem mite tungah a kison tu hun hong theng zo hi. Tua vui sia anvaaite a mut keak vui bang bek hi ngawl tu a– 12TOPA ii sawlna taw a va vui sia tasia sangin thahat zaw tu hi! A mite tungah thukhenna a pia sia TOPA ama mama ahi hi.\nNgalte in Judah ngam Kiim uum\n13En vun, meeite bangin ngalte hong pai hi. Amate ii ngal siphuleangte sia suumpei taw kibang a, a siphute sia muvanlaite sangin manlang zaw uh hi. Ei a bo hi zo hing! Ei a lal hi zo hing!\n14Jerusalem awng, na thin sung panin ngitlona silh thiangin, tua hile nang hong kingum tu hi. Na thin sungah ngitlona thin bang tan vei ngaisun tu ni ziam?\n15Dan khuapi le Ephraim mualnote tung pan hong pai kamtaite in thusiate za sak uh hi. 16A khuala ngam khat panin ngalte hong paina thu Jerusalem tungah son tu le minamte hilkhol tu in amate hong pai uh hi. Hi ngalte in Judah ngamsung khuapite ausan tu uh a, 17mihingte lo hung bangin Jerusalem kiim uum tu uh hi, banghangziam cile a mite in TOPA a langpan hang ahi hi, TOPA in ci zo hi.\n18Judah awng, na nuntakna zia le na nasepna sate in hi thu na tung hong then hi. Na mawna in hi thuakna piang sak a; tua in na lungtang hollet hi.\nA mite atu Jeremiah ii A khuangaina\n19Na nang ei! A natzia ka thuak zo bua hi!\nKa lungtang! Ka lungtuk ngam vasat hi!\nThim khipkhep in ka om thei bua hi;\nlemle aw le ngal simna aw ka za hi.\n20Siatna khat zawkciang khat hong theng a;\nngam sung theampo kisia siat hi.\nThakhat thu in ih bukte ki sia sak hi;\na puankhaite kileam keak hi.\n21Bangtan vei ngal kisim ka mu lai tu ziam?\nBangtan vei lemle aw ka za lai tu ziam?\n22TOPA in, “Ka mite mamaw uh hi;\namate in kei hong he ngawl uh hi.\nAmate sia patang mamawte bang hi uh a;\nheak theina bangma nei ngawl uh hi.\nAmate sia siatna vawt thiam bek a,\nphatna vawt thei ngawl uh hi,” ci hi.\nHong theng tu Siatna Jeremiah ii Mu kholna\n23Leitung ka en a– tulin maai thong hi;\nvantung ka en a– khuavak om ngawl hi.\n24Mualliante ka en a– amate liing hi,\nmualnote a nung le a mai ah kivei hi.\n25Khua ka et le mihing kuama om ngawl a;\nvacimte ngangawn leang siat uh hi.\n26Lo ngam leipha teng senneal ngam suak zo a;\nTOPA ii thin uuk mama na hu in a khuapite kisia cip hi.\n27(TOPA in leitung buppi dui suak tu hi ci hi,\na hihang siacip diipdeap sak ngawl tu hi.)\n28Leitung sia naangin mau tu a; Vantung sia khuazing tu hi.\nTOPA ii son sa hi a, a thin kheal kik ngawl tu hi.\nAma in a khensat sa hi a, kheal kik ngawl tu hi.\n29Siphu ngalkapte le thal toai ngalkapte ii aw a zaak uh ciang\nmihing theampo tai keak tu uh hi.\nPawlkhat sia ngam tawngtol sungah tai tu a;\na dangte ahi uhle suangtum kawm ah kaato tu uh hi.\nKhuapi theampo a hawm nguakin kinusia tu a,\ntua khuate sungah kuama teang kik ngawl tu hi.\n30Jerusalem awng, nang a lal sa na hi zo hi!\nBanghangin puansan silh ni ziam?\nBanghangin ngun le kham kizepnate awh in na maitang zeam ni ziam?\nNangma le nangma a hoi a na kizep nate lui thathong hi!\nNa lawmngaite in nang hong nial zo a nang hong that nuam hi.\n31Numei khat nausuak tu a, a kap bang aw khat ka za hi,\ntaciil a suak numei khat ii ciik-au taw kibang hi.\nTua in Jerusalem ii hu sam liang a a kaana hi a, a khut zan in,\n“Kei a lal sa hi zo ing! Keima that tu in amate hong pai hi!” ci hi.


url: =Kawlgam ah Ebola Virus lutnailo :: ZOMI DAILY\nKawlgam ah Ebola Virus lutnailo\nposted on 4 August 2014 at 8:52 pm Lomkholna: Health, Myanmar, News, Sawltak\nEbola Virus pen Africa gamlampan hongkipankhia zavaat natna namkhat hi a, leitungbup alinglawngsak mahmah natna lauhuai mahmahkhat ahihi. Natna alauhuai cihciangbek hilo a, akibawlnading zatui zaha kimukhia nailo cisawnsawn ahih manin, lauhuai khiamahmah hi.\nKawlgam ahzong hih Ebola Virus pen ki patau mahmah a, Kawlgam alut khempeuh Airport leh Sea Port te ah ki limsit mahmah cihi. Kumpi Hospital te ahzong hihbang natna lauhuai a ngahkha aomzenzenleh bangci kepding cih Training Courses piakna ki neikhin ci a, Healthcare Facilities zong ki limgin mahmah cih Xinhuai News in genkhia hi.\nMyanmar Health Ministry in Sunday ni in a tangko khiatna ah tuciangciang Kawlgam ah Ebola Virus ki munailo cihi. UN Agencies leh Kawlgamsung aom NGO tetawh semkhawm in, ki daltheihnading hanciam mahmah uh cihi.\nMarch khatpan kipan July khadong hih Ebola natna hangin Western Africa gam ahi Guinea, Liberia, Nigeria, Sierra Leone gam 4 panin mi 729 sikhin cih kiza hi. Tuabek thamlo adang mi 1323 te’nzong hih Ebola Virus ngahkhin uh cihi.\nPrevious: Mandalay buaina hangin Kawlgam ah mi 56 kiman\nNext: Thudot loh Advisor leh Makai pawlkhat\nMuslim te piakna ngei ah pasal 2 in zunpek ahih manin lungkim hetlo uh\nZAM Thupuak :: 05 November 2017 (Teel Khialh Theih Nam Thum)\nStock Exchange ~ Dr. Singpi\nZAM Thupuak :: 27 December 2015


url: =Cold War i cihcih bang hihiam? ~ TK Lian :: ZOMI DAILY\nposted on 9 January 2017 at 10:42 pm UTC+9:30 Lomkholna: Article, Thangkhanlian\nJan. 9, 2017: Cold War i cih pen politics, galkap (military), sum-le-paai bawlna (economy) leh ngaihsutna leh lungsim geelna (ideology) lamsang ah Galpi Nihna khit nungin Soviet Union (USSR) leh US kikal ah kituah lohna lianpi hong piang a, a langtangin galkap zangin a kido lian loh hangun mun tampi ah a sim tham in a kidona “proxy-war” kici ah a sim do denna uh genna ahi hi. Galpi Nihna hong bei in Eastern Bloc a kici (Soviet gam leh a kipawlpih gamte “satellites states” a kici Communist gamte) leh Western Bloc kici (US, NATO leh a pawlte leh a kipawlpih gamte capitalist democracy gamte) kikal ah politics lamsang ah ki-ukna vai leh ngaihsutna nakpi tak-a ki-elna hong piang hi. Eastern Bloc kici gam ten mikim kikim-a ki-ukna (Communism) tawh ki-uk a, van bawlna sette (factories, industries), banks leh meileengte kumpi in uk ding deih uh a, Western Bloc ten suakta tak-a sum bawlna, a haute hau semsem ding, company nei zo ten company, bank, meileeng leh van bawlna set-te nei ding cih tawh ki-ukna deih in, amau pawl ding (alliance) tek uh hong zong uh hi.\nClod War kammal lian pen Mikangte laigelhsiam George Orwell in “You and the Atomic Bomb” kici essay a gelh October 19, 1945 in British newspaper Tribune ah kisuakna ah hong tuang a, James Burnham in a genkholh leitung kikhengawpna (polarised world) a piang ding a genna thu a essay ah tuangsak hi. Orwell in The Observer news ah March 10, 1946 in, “Nung kum December in Moscow conference ah Russia in Britain leh British in a ukna gam (Empire) ah cold war hong pulak khum hi ci hi. US Democratic president-te thudot mahmah (influential advisor) Bernauch Barauch in April 16,1947 in leitung mun tuamtuam ah US leh Soviet kikalah kitelsiam lohna leh buaina (geopolitical confrontation) kinei hi na ci hi. Tua a thugen ding a gelhsak journalist Herbert Bayard Swope in, “Ei leh ei kikhem kei nawn ni. Tu ni-in cold war i laizang ah om khin zo hi,” cih a thugen ding gelhsak hi. 1947 in Newspaper columnist Walter Lippmann in “The Cold War” kici laibu hong bawl manin cold war cih kammah hong kinakzat mahmah a, a kidot leh Lippmann in 1930s in France kammal kizang “la guerre froide” kici panin ka lak hi ci hi.\nHistorians ten cold war hong pian’ khiat kum lian hih kum hi cih ngaihsutna tuam tek nei uh a, ahih hangin 1947 panin hong kipan khia taktak cih kithukim uh hi. 1947 kum pen US President Truman in “Truman Doctrine” kici hong pankhia a, Soviet in a gamkeek ding dalna dingin US in a pawlte huhna (aid) kipia ding hi cih ciam hi. International Relations (IR) siam ten bel British PM Churchill in Westminster a Fulton University ah (tua hunin Truman zong om hi) March 5, 1946 in a thugenna ah US pen world power hi a, English kampau a zang gamte kipawlna ding leh Soviet in leitung mun tuamtuam ah Communist ngaihsutna a kizelhsak dalna ding a genna ah “iron curtain” cih kammal a zat manin cold war kipatna ding piangsak hi ci uh hi. IR siam pawl khat leuleu in bel Galpi Nihna hunin US in Allied Force (Soviet, UK, France+) gamte gum loin thauvui thautang tawh sumbawlna hun a zat manin Allied gamte lungkim lo a, tua panin a khaici kituh ta hi ci uh hi.\nCOLD WAR A HUN A KIKHEN ZIA (STAGES):\n1. Galpi 2na pan US President Roosevelt sih dong (April 1945) : Galpi 2na hun sungin Roosevelt adingin Nazi Germany pen zawh ding hi cih a ngimna lianpen ahih hangin ama deihna bek tawh Soviet gam-uk (dictator) Statin’ ngaihsutna tua bang na khin lo hi. Roosevelt in Nazi Germany, Fascist Italy leh Militarism Japan pen zawh ding na ngaihsut beh lai hi. 1947 in President Truman in Communism daangkoih theihna ding leh mun neucik sung bekah tunkhawmtheihna ding (“containment of the spread of communism”) Truman Doctrine kici hong pankhia a, $400 million bei in leitunga gal omna mute ah kigolh ding leh communism dal ding cih hong pankhia hi. US in Communist gamte ah kiphinna nei dingin sum tawh lungphona neite sim golh kipan hi.\n2. Roosevelt’ sih khit nung leh Stalin sih (March 1953) dong : September 1947 in Eastern Bloc gamte ah international communist movement a hatna ding leh Soviet leh a pawlte gam (satellites states) a uk khum theihna dingin Cominform kici phuankhia hi. Ahih hangin June 1948 in Communist Yugoslavia gam makai Tito in Eastern Block panin kipeng khiatna theihna dingin Eastern leh Western Blocs tawh kipawl lohna ding ngimna tawh India PM Nehru, Indonesia president masa pen Sukarno, Egypt president 2na Gamal Abdel Nasser tawh kipawlin 1961 in Non-Align Movement hong phuankhiat manun Tito leh Stalin kikal ah kitelsiam lohna lianpi hong piang hi.\nHih hun ah kikapna piang dek mahmah ahih manin IR siam ten hih hun pen “the-almost-shooting-cold-war” hun hi ci uh a, Capitalist West Germany leh Communist East Germany buaina hangin Berlin kulhbang (wall) kisatsia in, Germany pumkhat suak a, 1948-49 kikal nak buai mahmah hi. Tua loin Korea buaina (1950-53) hangin zong Soviet leh US kikaptuah dek tak mahmah uh hi. Britain, France, US, Canada leh western European gam 8 ten April 1949 in Soviet dalna dingin North Atlantic Treaty Organization (NATO) hong puankhia uh hi.\n3. Stalin’ sih khit leh Nikita Khrushchev a kipaihkhiat dong (October 1964) : Stalin’ sih khit in Nikita Khrushchev in Stalin’ za hong laih a, Russiate nuclear hauh kisialhpih in, ” Kong vui ding uh hi” (“we will bury you”) ci giatgiap a, USte Cuba ah Fidel Castro laih khiatna hong kigolh uh ciangin Russia in Cuba ah nuclear ballistic missiles 1962 in hong koih manin leitung in nuclear gal na ciam kha dek mahmah hi. Ahih hangin a sawt loin Khrushchev in a ngaihsutna hong laih in, “Khrushchev’s de-Stalinization campaign” kici hong bawl manin nitumna leh nisuahna gamte kikal-ah kilemna hong piang thei kik hi.\nHih hun pen a gamla kap khakna ding galvan long-range weapons kici US leh Soviet a kidem hun uh hi a, August 1957 in Soviet in leitung adingin a masa pen dingin intercontinental ballistic missile (ICBM) lawhcing takin sitna nei uh a, October 4, 1957 in leitung a kimkot dingin satellite masa pen Earth satellite Sputnik 1 kici space ah kap to uh hi. Soviet in Vostok programme a hanciamna tawh Vostok spacecraft zangin April 12, 1961 in Baikonur Cosmodrome panin Soviet Cosmonaut Yuri Gagarin space ah kahsak uh hi. US in zong Soviet-te dem nuam pah in 1969 in Apollo kici spacecraft zangin Armstrong leh Edward Aldrin khapi ah kahsak uh hi (hih pen a mi uptheih dingin a phuahtawh uh a zuaupi uh hi kici a, studio sungah video a kizaih tawm uh hi kici hi. Moon landing hoax ci-in google panin zong le uh ci-in thu tampi om hi). Hih hun pen space kidemna (race) hun kici hi.\n4. Khrushchev a kipaih khiat khit leh ama’ zalaih Leonid Brezhnev (November 1982) sih dong : Hih hun pen Cold War 2na hun kici a, Western bloc leh Eastern bloc gamte democracy leh communism keek nuamin Asia, Africa leh Latin America gamte ah kigolh in, amau’ ki-ukzia banga gam ki-ukna piangsak theihna dingin hih i genna gamte-a gal omte “local proxies war” kicite ah kigolh uh a, 1960s pek panin in Vietnam ah USte kigolh in, 1980s panin Afghanistan gamah Soviet-te a kigolh hun ahi hi. Historians pawl khat ten bel 1979–85 kikal pen Cold War 2na hun hi ci-in ciamteh uh hi.\n5. Brezhnev sih khit nung leh Soviet Union a kikhenkhapna (December 1991) : US in Communist thanemna leh tunkhawmna dingin a ngim uh tangtungna huh ahi hi. Hih hun pen space ah galvan koih ding kidemna hun zong hi a, US President Reagan in Star War Program kici hong pan khia in, $200 billion val tak galvan bawlna dingin kizang hi. Hih thu hangin galvan lamsangah kitaitehna hong nasia mahmah a, Soviet economy siat hun tawh kituak ahih manin Soviet President Gorbachev in Reagan nuclear galvan khiamna hong nei uh a, nuclear galvan tampi tak kisusia (dismantled) tuak uh hi. December 1991 in Soviet gam pen gam tuamtuam in hong kikhen in, Commonwealth of Independent (CIS) states hong piang khia a, Gorbachev in Russian economy a thahatsak kik zawh loh hangin US economy pen hih hunin sia lo ahih manin US in galvan tam hong bawl beh zo zaw suak hi.\nAhih hangin Russia leh US kikihta tuam loin ko thahatzaw ung a cih tuak tei hangun tu lianin bel in US in military budget ading sum a zat zah leh a galvan neih zah tawh et dingin US pen a tungnung zaw suak a, ahih hangin Russia in nuclear galvan 8,000 kiim nei in, US in 7,300 kiim nei ahih manin kikihta tuak veve uh hi. Cold war a bei siang lian loh hangin international terrorism hong hatna hangin a kihuatna uh hong dai zaw deuh ta hi. US in Cold War hun kipat cil 1945 panin 1992 kikal sungin nuclear sitna (tests by official count) 1,054 tak nei a, a vekin lawhcing hileh hau veve ding hi cihna hi. Cold war a thum veina hong piang kik tam cih kigen thei lo a, hong tung ding hun bekin hong hilh thei ding hi.\nSource : Wikipedia, C.T. Evans “Phases of the Cold War” and\nThe Origins of the Cold War, 1945–1949 by Edsitement (The Best of Humanitieas onthe Web)\nPrevious: Israel ah Palestine mi Lorry Driver khatin Israel galkap 4 phulum ~ TK Lian\nNext: Superpowers US leh USSR gamdangte kiteelna ah bangzahvei kigolh uhhiam? TK Lian


url: =Thu Ma Sa\nA Khatvei Na Dansk-Zomi Dictionary ( Danish-Zomi Ordbog ) Hongpian Khiatna Thu\nKum zalom 21 ( Century 21 ) sung in, Zomi te Leitung gam tuamtuam a gambel in ih tun kawikawi na tawh kizui in, Denmark gam a zong, Zomi te, September, 2003 kum a ki pa’n a ki teng toto a hihi. Pasian honggeelsak sa om bang in. Zomi pawlkhat te ten na dinggam a hi,hih Danmark gam a gammi te pau leh lai theihloh telloh a phamawh a kisap na tawh ki zui in, Dansk pau/lai a ki sintek na tungtawn in,Dansk pau/lai sinna sang te a, Dansk-Zolai Dictionary ih ki sam mahmah hi.\nDanish-Zolai Dictionary neihzawh bawlzawhna ding lunggualh na tawh. Pa Khen Za Muan Thang in honghuh zo ding a ah muan, Pastor Johannes Lind kiang a huhna ah va nget na tungtawn in, Pastor Johannes Lind in konghuh zo ding hi a cih ciang in hihvaitawh kisai, Zomi Innkuan Denmark ( ZIDK ) in meeting khat ki nei in, Dansk-Zomi Dictionary bawlding in thu kim na ki nei hi.\nPastor Johannes Lind in, Dansk-Zomi Dictionary hongbawl sak theih na ding in, Dr. Dal Lian Haokip Ph.D ii hongbawl a hi,English-Zomi Dictionary mah pulphuh siiksan a kibawl ding a hih na tawh kizui in, Dr. Dal Lian Haokip tung a phalna ( Permision ) ngah masak ding kisam a hih man in. Pa Khen Za Muan Thang in, Date 30/ 04/ 2011 ni, 4.00 Pm hun in Lamka. India a om Dr. Dal Lian tung a phone tawh hopih in phal na a nget na tungtawn in, Dr. Dal Lian in zong a mipih te hongit na leh hongdeihsak na tawh lungkim tak in phalna ( Permision ) hongpiak na tungtawn in, Dansk-Zomi Dictionary a kibawl thei a hihi.\nA tung a ih gen sa mah bang in, Dr. Dal Lian hongbawl English-Zomi Dictionary bulphuh siiksan a ki bawl a hih mah bang in, Manglai, English munteng a, Dansk laimal hongguansak/ hongbualhsak hi in, Zolai mun teng Dr. Dal Lian hongbawl bangbang mah a ki zang a hihi.\nHih Dansk-Zomi Dictionary a kibawl na in,summeet sumzon na ding lunggualh na lam hih peuhmah lo in, Danmark Zomi te ki tangsap na lianpi tawh kizui a kibawl a hihi. Hih Dansk-Zomi Dictionary hongpian khiat theih na ding in sumbei khempeuh Zomi Innkuan Danmark ( ZIDK ) in hongsik a hi a,ah hawmkhia zong ZIDK kipawl na pa’n mah a hihi.\nLungdam Ko’h Na\nHih Dansk-Zomi Dictionary hong piankhiat zawh na ding in, apil asiam na it sit hetlo in leh,hun tampi khatam pi sung deihsakna takpitawh sum leh paai tampi hongbeih lawh a hongbawl sak, Pastor Johannes Lind, Pensionist.Vor Frelser Kirke: Esbjerg tung leh, English-Zomi Dictionary bulphuh siiksan a bawltheih na ding a phalna hongpia, Dr. Dal Lian Haokip Ph.D te tung a nakpi tak in ki lungdam hi. Pastor Johannes Lind leh Dr. Dal Lian Haokip Ph.D te hih mun pan in ZIDK mintawh pahtawi na ih pia hi.\nDansk-Zomi. Zomi-Dansk namnih in a kibawl sak a hihi, sum leh paai hamsat na tawh Dansk-Zomi bek a laibu a ki bawl zo pan a hihi. Hih Dansk-Zomi . Zomi-Dansk Dictionary hong bawl sak sung Marts 2011 - August 2011 sungteng a hihi.\nZomi Innkuan Denmark ( ZIDK ) 2011\nUndertegnede forstår slet ikke det sprog, der her er lavet en ordbog for. Men jeg forstår så nogenlunde engelsk og kan da supplere min viden ved hjælp af en almindelig engelsk-dansk ordbog. Fremgangsmåden har så været den samme som i min tidligere udgivne Chin Ordbog (Hakha-Chin). I dette tilfælde har grundlaget været Dr. Dal Lian Haokip: English-Zomi Dictionary. De engelske gloser har jeg kunnet oversætte til dansk. Men det er et betænkeligt forehavende. Ofte kan et engelsk ord have betydninger, der svarer til flere forskellige danske gloser, og ved man nu, hvilken af de betydninger, forfatteren af den oprindelige ordbog har haft i tankerne? Dertil kommer, at engelsk ikke bare er engelsk. Der er - foruden det, som en almindelig engelsk-dansk ordbog primært beskæftiger sig med, - både amerikansk engelsk og indisk engelsk. Og det er ikke bare stavemåder, der kan afvige; det kan betydningsindholdet sikkert også. Forhåbentlig kan det være til hjælp, at nærværende ordbog har bibeholdt de engelske ord, der er blevet oversat. Det kan måske hjælpe de læsere, der har et vist kendskab til engelsk, til at få den rigtige betydning frem.\nTak til Dr. Dal Lian Haokip, der har accepteret, at vi benyttede hans ordbog til dette projekt. Og tak til Khen Za Muan Thang og hans venner, der har gjort et omhyggeligt arbejde med at læse korrektur på zomiteksten.\nOg ikke mindst tak til Annalise, min kone, der har støttet mig i, at jeg burde kaste mig ud i arbejdet, og derfor i måneder mest så min ryg, når hun da ikke kaldte til måltider eller daglige spadsereture.\nNa khatpeuh a et leh a geen baih napi, a taktaka hih pen haksa mahmah hi. Lasa siamte lasakte ih ngaih ciangin a baih ding bang napi ih va sak ciangin puannuai a sa, tui sunga pau mah kibang lel hi. Mi khat in thu a geen ciangin a kam awknateng, a pau khialhnateng ih thei-a, "lawm lawm" ih cihsan hi. A hih hangin eimah mah ih va kipat ciangin siam lo ci-a ih nuihsatte mah ba kibang bek tham lo-in tuate saangin kisiam lo zaw lai hi. College ka kah lai-in ka lawmte khat in kum li kum nga sunga Pasian thugeente, tualsung mi hi henla, gamdang pan hi ta leh, khat beek siam a sak om lo hi. Amah lah thu geen thei vet lo, kamawk daldal khat hi zaw mah lai hi. Leitung bup bawlung kidemnate ih et ciangin bawlung suui mi tampite siam ih sa kei a, ih hawmthawh mahmah uh hi. A hi zongin, hih ka laigelh sima thei siamte sung panin leitung bupa kimawl thei ding khopa siam cik ciangin, kum za bangzah ciangin hih om zo tam cih pen ngaihsut haksa mahmah a, mual mong et bang bek hi. World Cup kituhna ah India nangawn kihel zo lo ahih leh eitekihel ding bel geen vet om kei maw.\nLai gelh zongh a haksa pente laka khat ahi hi. Tua ahih manin thautang saangin laikung haatzaw na kici liang hi. A geen haksa-a, a gelh zongh baih tuan la hi. Siam lo pipi mahin lungluut lua ka hih manin leh keimah mah in ka phattuampih theih khaak leh ci-in tuma kum bangzah hiam khata kipan hih laibu bawl ka na kipan hi. Hih bek nasep leh kivaakna-a ka neih hi lo ahih manin deih bangin ka nawh sep thei kei hi. Khat veivei lungkiatna in hang buakcip hi. Tua bang hun ciangin a kha a simin khoih , lawng lo-in ka om cip hi. Khat veivei lah thadahna in hang tut neih-a, bangmah seem nuam lo-in ka om thei hi. Ka thadah lawhna leh ka lungkiat lawhnate laka khat in, ei Zomite' pau-a kigelh leh kibawl khia laibu khatpeuh ka et ciangin a meet mu zo a om kei phial hi. Pawl khatte'n a bawl man zah ii a lang zongh mu zo lo lai uh hi. Tua ahih manin bawl man om kei, a mawkna-a gimna hi, a khawnkhonga sum leh paai, thagui thatang bei sakna hi ka ci zeel hi. Tua banga lungkiatna leh thadahna in hang buakcip zeello hi leh tuma kum thum lai pekin ka zo khin ding hi. Computer-a kikhum zawh kum thum vaal vinghvengh ka koihcip lai-a, laimal dik leh dik la sittelna (proof reading) ka pawl pah kei hi. Hong deih sak lawm leh gual, meel theih pawl khatte'n hang haanthot phatphat uh ciangin, "Khai leh, bangbang hi leh kipan thak kik le'ng aive maw," ci-in thathak saanin kong kipan kika hih ciang hang tung thei a suak hi.\nEi pau leh ei lai cih mana sin lop i-a kisiam ding na hi tuan lo hi. Englishte'n zongh amau pau amau lai mah na sin tanghtangh uh hi.Ei pau leh ei lai zongh sin peetmah-a sin dinga kisam mahmah khat ahi hi. English ka siam loh baanah ei pau nangawn zongh siam gina meello ka hih manin mun khatkhat ah a cih nopna kite! lian lo, a kithei siam lian lo om mai thei hi. Ka theihna a kicin loh baanah ei pau-a ih neih loh leh ih theih loh uh min leh puam, thu leh la tamlua ahih manin lungkim zawh lohna mun tampi om kha ding hi. Mun khatkhat ah a om ngei nai lopi mah phuahtawm kam ka zatna zongh om hi.\nEi pau pen la banga a saang, a lai, a niam gin nei pau hi a, kammal pawl khatte tom gin in, pawl khatte saau gin hi. Hih a saang, a lai a niam gin awte kilamdanna lahna bang mah nei lo ih hih manin bang mah ih cih thei kei hi. A hi zongin, a tom ginte ah vowel khat bek zangh-in a saau ginte ah vowel nih zatna tawh a kilamdannate ka lak hi.\nTedim pau leh lai-a kizangh ngei het lo kammal behlapna khat "tu" a kici pen mun khat khatah ka zangh hi. A seem pen numei ahih leh pasal ahih lam kithei thei lopi, pasal bang vive a va geen zongh maan tuan lo hi. Tua ahih manin, numei leh pasal ahihna kithei lote munah "tu" zat dingin hoih ka sak mana kong zat ahi hi.\nEnglish Mizo Burmese Tedim Tedim pau a zat ding\nSpeaker thusawitu saga piautu thugeennu/pa thugeentu\nSinger hlasatu tachinsootu lasanu/lasapa lasatu\nGiver petu pitu penu/pepa petu\nReceiver dongtu letkhantu ngahnu/pa ngahtu\nMaker siamtu piuhlhohtu bawlnu/pa bawltu\nCaller kotu khawtu samnu/pa samtu\nNa khatpeuh a kibawl masa pente deih bang in hoih lo-a, et suak lo-in, hih khial bawl khialhna tawh kidim hi.Ahih hangin tua a kibawl masa pente mah bulphuh-a a dang hong kibawl ciangin hoih seemseem bek hi. Vaanleeng kibawl masa pen tomcik bek leeng thei hi. Meileeng kibawl masa pen gamla taai lo-a, haat lo hi. Motor kibawl masa pente a pai thei lemlem bek ahi hi. Ahih hang in tua te mah pansan-a hong kibawl toh toh ciangin tu lai-a ih neih vaanleeng, meileeng leh motorte hong piang pan hi. Tua mah bangin hih ih dictio-nary in zongh paubaanna leh kawkbaanna, kicin lohna tampi nei ding hi. A hi zongin, hih pen bulphuh-a, hong kibawl phatphat ciangin, a hoih mahmah, geen siat nading a om nawn lo laibu hoih, dictionary hoihte ih nei thei ding hi.\nBang bang ahi zongin hih Dictionary tungtawnin mi tampi, a diakin saangnaupang ahi laite, in phattuamna a ngah ding uh lametna ka nei hi.\nLaibu Bawlpa Thu\n1975 July kha in Spicer Memorial College, Pune ah Bachelor of Liberal Arts sim dingin kipana, 1979 March kha-in Religious Philosophy major leh Religious History minor tawh BLA degree lukhu khukna ngah hi. A major leh minor subjectte ah grade A vive ngah hi. 1979-80 sung Bachelor of Secondary Education (B.S.Ed) la-a, Spicer College buppi ah amah guak in tua kumin tua subject la hi. 1981-1982 sung Pune University Archaeology department ah M.A. sima, First Class in zo hi.\n1982 June 27 ni-in a it mahmah a zi Niangno tawh pawlpi ngeina siangtho-in Pastor Zen Do Lian khutah kiteeng uh hi. 1982 July a pat 1983 June kha dong Khawruhlian, Mizoram ah Seventh Day Adventist pawlpi nuai ah Evangelist cum teacher seem hi. 1983 kum August kha-in Pune University nuai Deccan College ah Post Graduate and Advanced Training Institute ah Doctor of Philosophy degree ading ki-register hi. A Thesis pen "Aspects of Buddhism as Reflected in the cave-inscriptions of Western India." Archaeology department a research bawlte'n kum 5 pan 7 sung a bawllai-un amah'n kum 2 leh kha 8 sungin zo-a, 1986 September kha-in Ph.D. degree piakin om hi. Tua sung mahin a zi in Pune University mah ah M.A. English zo hi.\nDansk Latin Engelsk Forkortelse\nnavneord substantiv noun n.\nudsagnsord verbum verb v.\ntillægsord adjektiv adjective adj.\nbiord adverbium adverb adv.\nstedord pronomen pronoun pron.\nforholdsord præposition preposition prep.\nbindeord conjunktion conjunction conj.\ntalord numerale numeral num.\nspørgeord interrogativ interrogative interrog.\negennavn proprium proper name prop.\nkendeord artikel article art.\nudråb interjection interjection interj.\nforstavelse prÃ¦fix prefix pref.\nendelse suffix suffix suff.


url: =Rafi Eitan, Israel te thukan siam, Adolf Eichmann, aman zopa kum 92 in si :: ZOMI DAILY\nposted on 2 April 2019 at 6:07 pm Lomkholna: News, World\nGalpi nihna veng a, German ten gal a leh ciangin Isrel ten lei tung khempeuh ah a galte a zong khia dingin thukante khah khia hi. Israel gam ah thukan te pawl thum om a, tua te lak ah Mosad te a lian pen hi.\nGal a ven ciangin german galkap mang nungta lai kiman kha te thusitna ki nei a, pawlkhat te ahih leh a gam pan in mun dangah taisim uh hi. Tua a taisim te lak ah Isrel mi million guk sihna ah thunei a thumna Adolf Eichmann in bangci teng hiam tawh matpongtin thak khat bawl tawm in America khanglam Agentina gam ah tai in bu sim hi.\nEihman Agentina ah omhi cih thu a ki zak ciangin Isrel thukan Mosad te in anung zui ding ki seh a, a paina, a omna, a nasep na teng en cik pah hi. Kician tak a a theih na ding leh amat khiat theih na ding kum 2 sawt hi. Eichman pen Germany pan a tai ciangin Argentina ah Electric power company khat ah sem hi. Kician mahmah ei, cih a tel ciangin hipa hing mat ding in Isrel kumpi David Bengurion in hipa hing mat ding cih thu pia hi. Mi man ding in mi 8 kiseh a, makai pi dingin Rafi Eitan tavuan ki pia hi.\nEitan in Eichman amat dan hi bangin gen hi. “ a inn kiangah tuapa a ciah hun ding lian in, motor sia bawl dan in ki neih uh hi. Tua hun laitak in guah zong zu hi. Eichman a nasepna pan bus tawh hong ciah a, hong kum khia lian hi. Tua pan in, Spain kam tawh, lawm, na khawl pak dih ve ka cih khit ciangin a dek pan man in a gawl ah a pau theilo ding ka meek cip hi. Tua hun laitak in a gawl mek lum ding hi leng baih mahmah hi. Tua pan a kam humcip in motor sungah ka pai pih uh a, ama koih na ding ka gel kholh sa uh khua sung tawh ki gamla inn khat ah ka pai pih uh hi. Tua pan in amin ka dot ciangin Adolf Eichman hi ingh ci in hong gen hi. Hi teng ah sia nuam na hiam, zum ah thu sit ding utz aw na hiam? Cih ka dot ciangin, zum ah thusit ding ut zaw ingh hong ci hi, ci-in gen hi. Tua inn ah ni 9 sung koih a, a mimat khiallo ahihna kician sak hi.\nEichman Isrel gam ah a puak theih na dingin Mosad ten zatui sun in lung am sak milmel hi. Amau teng zong zukham kineih in, kuama pau kitel lo dingin ciak niainuai in vanleng tung kahtoh pih hi.Tua pan in a gelkholhsa vanleng tawh Isrel gam ah pua uh hi. A gam a tun ciangin kumpi zum ah thu kisit a, tua pen in Eichman a mawh tanna ki mu ahih man in khau khai a sihna ki pia hi. Hih pa sihna a kipiak na leitung bup theih dingin ki taang ko hi. Tua ni in, Isrel miten, Nazi te bawlsiat a pu, apa, a sanggam te uh phawk kik ahih man in a gam sungah nakpi kahna, khuangaihna om hi.\nAgentina kumpi in Isrel ten ka gam thuneihna uh hong supoi ahih man in ka lung kimlohna uh ka pulak uh hi cih UN ah gen hi. UN zum ah ki nialna a bawl uh ciangin Isrel tangmi a kah Goldermier in, hih miman te pen Isrel mi hi lo a, private thukan te nasep hi, ci-in gen hi. UN ten zong Argentina te thu sun man sa hi. Isrel leh Agentina kumpi ki hoho uha, a tawpna ah kiho thei in thubuai omlo hi.\nHih German kumpi Hitla tawh nasem khawm Eichman tangthu leh Isrel Mosad ten a mat khiat theihna pen leitung tangthu ah thu lamdang khat in ki ngaihsun hi. US thukan CIA in zong Eichman a nuntaklam thei ung, ahih hangin ko tawh kisai lo ahih man ka pholak loh uh hi, ci pong uh a, ahi zong in Isrel thukan te nasep zia pen lamdang sav eve, phalo cih na uh hi.\nHih Eichman aman pa Rafi Eitan pen muntuamtuam ah ki zangh a, a gam leh a kumpi ading thu tampi kan khia, theih khiat sak ahih man in, a kivui ni in, Isrel kumpi Benzamin Nathanyahu in, Isrel gam a ding nasep lian asem, min phatna lian ngah pa, ci in thu gen hi.\nIsrel mite thukan siamna pen Joshua laibu sungah (mi 10 te thukan a paina leh Jericho khuapi etsim na ding a paina te) ki mu masa hi. Esther tangthu sungah Modekai in a thukan siam man in a kumpi pa kisuam lup na ding pan hon khia hi. Kamsang Elisha in Syria kumpi pa geelna leh ngimna teng a lupna pan thei khia ziauziau hi.\nAdolf Eichman in ID tuamtuam bawl in a kisel hangin a tawpna ah LST in a cih bangin amawhna in nungzuih a ki mu khia veve hi. Hi tangthu te pan in lesson lak huai hi. John Hum\nPrevious: ZIUSA Genvai Thupulaakna (01/04/19)\nNext: Nang na lam-en hiam? Ken bel umlo


url: =Feb 29, 2020| Kisil bukah thungen ~ MUC\nFeb 29, 2020| Kisil bukah thungen\nAdmin 1:05:00 AM Articles, MISSION NEWS\nKisil bukah thungen\nSpain gam Adventist College kum khatna a kah Dante Marvin Herrmann in hamsa sa hi. Euros 5000 val bang piak kul hi. Hun awng a neih ciangin nasem a, a zi, a tate zong a et kul hi. Khal sangkhak sung laibu zuak hi. A ngah sumte tawh sangkah zom kik hi.\nDante in nasep ding thadah lo hi. Sangkhak kik ciangin laibu zuak nawn lo-in khua khat khit khua khat zin a, a kikhelna thute gen kawikawi hi. Nidangin zu, khamtheih guihtheih tuamtuam tawh nungta ngei khat hi.\nTua bangin a khualzin kawmin thungen a, daileen buk sungah thungen zelzel hi. Pasian pen “Papa,” ci-in sam a, kum khat sangkahna kisam sum ngah nading thungen hi. Sum zonna-in laibu zuak nuam nawn keng, ci-in thungen a, tawl khat khitteh, ‘ bangzah kisam na hiam,ci-in hopihna dan aw khat za hi. Kum nga sung sangkahlai ding, kum khatin euros 10000 val kisam, kum 5 ading 50000 kisam ing, ci-in pulaak hi.\nMinutes 10 khit ciangin Dante in euros 50000 ngah hi. Thunget a man khit ciangin a nu tungah kua in hih sum hong pia hiam, ci-in dong hi. “ Mi khat hong pai-in hong pia” ci-in a nu in dawngkik hi. A nu in Germany gam a ka inn ka zuak kum 10 val khin. Ka phone panin mi khat in ka inn hong lei nuam, euros 50000 hong pia ning, hong ci. Kei zuakna sangin tam zaw, ci-in a nu in pulaak hi.\nDante in lamdangsa hi. Ka thunget Pasian in hong dawng hi. Hih sum pen ka sangkah nading hi, ci-in gen hi. A thungetna kisilbuk ah pai kikin thungen a, Papa aw, euros 100000 hong ngen hi leng, nong pia ding hi. Tu’n 50000 hong ngen ka hih manin 50000 nong pia hi. Euros 100000 kong ngen thei diam, ci-in pulaak kik a, awging khat in tua bang hi thei nawn lo ee, ci-in dawng kik hi.\nTu-in Dante in kum 36 cingkhin hi. Pasian makaihna, huhna hangin a sangkah zom suaksuak thei hi. Thu i nget ciangin Pasian in na khempeuh hong lak lo hi. A hong hilh ding zong kisam lo hi. Amah i muan ding kisam hi.\nTu quarter leitungbup Sabbath 13na sumpi in Sagunto Adventist College ah kipuak ding hi. Sanginn thak khat lam nadingin kizeek ding hi. Ei conference in MUC kisapna dung zui-in kizeek ding hi.


url: =Tulai Natgual Dozia Ding :: ZOMI DAILY\nposted on 20 June 2021 at 2:57 pm Lomkholna: News, Thangboi, Zomi\nTulai Zogam ah natgual laang mahmah in innkim phial ah kituk dimdem hi. Natgual ngeina zong omding a, Covid mahmah zong tampi in kingah ta hi. Siavuan kahih loh hang kei zong ka tuahkhak thu kathuak ngiat thu ahih man in natgual do zia ding tawm kong gen nuam hi.\nSiavuante’ Genna ah bel nisim in C-vit leh simalhza ahi aspirin nek huai ci uh hi. Thaza pen Nam Khat val nekhuailo ci uh hi.\nKei’ Tuahkhakna ah:\nSung pai pen kisih baih tuak kasapen hi. Asun azan in pai hiaumawk ahih man in tha Bei mahmah hi. Datsa tui bekbek nek kul hi. Ih duh zong om vetlo Lai ahih man in ih tha bei dandan hi.\nMetro athawlpi a kakikhai hang in pai veve ahih man in atawpna teh Zavom kanek leh Hong khawl thei pan hi. Kum tampi Zogam ah Zavom kiciinlohna ding ka hanciam hang tutung in Zavom in ong honkhia hi lehbung hi.\nSungpaina khit teh buainapi nihna pen Bukkhuh ahi hi. Tonzang ah India pan a kibawl Corex na om bilbel ahih man in tua tawh ka suakta hi.\nIh gam ah Oxygen bung kicing hetlo ahih man in tua mah lung himawh huai pen hi. Cylinder te nai 4 khawng bek kizang thei ahih man in zan khat bung tampipi bei thei hi. Hithei leh mei/meiset tawh kizom Oxygen concentrator te neizo leng lungnop huai pen hi.\nIh oxygen bangzah hiam cih atehna SPO2 tehna zong neih huai hi. Ahoihte tul 50 bang man hi. Oxygen ciil theihna ding khupbawh kul hi. Ih gimluat leh siklup ding cihdan hi. Oxygen bung a omkei leh cihna hi a, Oxygen bung om leh hoih pen hi.\nNek le Dawn\nAn duh kei taleng ih sung apai laisiah buhcim siang nek ding hi a, datsa tui tampipi dawn ding ahi hi. Tulai natgual pen aksa tawh kilemlo lailai ahih man in kidop huai hi. Sung hoih masiah buhcim siang bek mah nek ding hoihzaw hi.\nKa tuahkhakna pan tawm kong hopsawn hi. Siavuan Hilo kahih man in Siavuante’ gendan tawh akituah kei leh amau’ cih zuih huaizaw ding hi.\nTutung ka damloh nipi Kal 3 sung vilvel zato Lum zah mah a hong Vaan tanghtangh Tonzang siavuanpipa Dr. Thang Sian Khai’ tungah ka lungdamna lian mahmah hi. Ama’ hang a nuntak lawh kahi hi. Topa Aw Zogam Hong Veh Ta In~ Lungdam, Mung Laan Thang (Tonzang, Zogam)\nPrevious: Pate’ Ni ka lungngaih\nNext: USA, Indiana pan Nu Vung Khaw Niang (Khuasak) in hongnusia


url: =Vondeih Kep Ding – 126 (Dimno’ Pa) :: ZOMI DAILY\nVondeih Kep Ding – 126 (Dimno’ Pa)\nposted on 2 October 2017 at 7:14 am UTC+9:30 Lomkholna: Article, Paukhankap\nInn omna, na sepna, sang kahna, gamvakna leh i hihna khempeuh ah Pasian hong kepna lo tawh a kikalsuan thei lo ahih lam phawk pahpah ing. Zanni na sepna pan ciah kawm in FM Radio ka hon leh tua panin ka kiim ka paam aom mawtaw accidents te hong gen khia datdat a, mun 10 val bangah om mawk hi. Pasian in hong kem hi kei leh mawtaw i hawl bek zong luangkham mah hi gige mawk hi.\nKa zakngei thu khat hong gen ning!\nKhatvei nungakno khat a lawmngaih pa tawh date dingin inn panin mawtaw tuang in a lawmte tawh hong pai khia hi. A pai ding ciangin a nu in, “ Ka tanu aw, Pasian tawh tuangkhawm in maw,” ci-in hong vaikha hi.\nTua leh a tanu in, “Nu, Pasian aom takpi leh a sung ah lah tut nading om nawn lo ahih ciang a nunga trunk sungah hong tuang leh aive,” ci-in hong dawng hi.\nA sawt lo khat in tua mawtaw tuahsia in a sunga tuang teng a nunta khat zong omlo hi. Ahi zongin a trunk bangmah ci lo-in, Palik te in a hon leh a trunk sunga a kikoih aktui te a kitam khat zong om lo-in, a kikoih dan lian in na om sitset lai hi, ci hi.\nKa zakcil in lamdang ding tawh kibang ka sa a, ahi zongin ka lungngiah kikkik ciang a lamdang dingin ngaihsun nawn keng. Pasian hong kepna bekbek tawh a nungta i hi-a, Amah’n hong keem peuh leh sihna ding mun na ngawn pan in a kisi lo hi a, Amah’n hong ci peuh leh i si zongin a kitho kik ding hilai hi.\nPasian in, “Ka min zangkhai ngaihsut kei un,” hong ci ahih manin gualnopna khat peuhpeuh ahih a, ciamnui in na omna mun khat peuhpeuh ahi zongin Pasian min peuhmah gualnopna ding leh mi nuih theih nadingin zang in tua bang danin om kei le cin hong deih ing.\nThu-um mi pawlkhatte in mi nuihzakna ding ci-in mi tampite mai ah thungen khawng kineih in, Pasian min leh Pasian pen ciamnuih bawlna in nei uh a, mi tampite gilvul na liang, ciltui kai sak liangin nui sak zaizai uh hi. Tuabang ka muh hangin na pa ka nuihza het lo hi. Pasian zong lungdam dingin um lo hing.\nPrevious: Gamdang tung Zomite – 5 ~ Dr. Ngul Khan Pau\nNext: Egypt aom Myanmar Embassy ah Bomb puakkham, migilo te sukkhap ci


url: =Cartoon USA Flag Coloring Page Free Printable Pages Top Hetalia Colouring 16 - Pages. Colouring. Top. - Amazon Com Hetalia Group Image Full Color Junior Sublimation T Top Colouring Pages 28.\nHome » Malvorlagen » Top Hetalia Colouring Pages » Cartoon USA Flag Coloring Page Free Printable Pages Top Hetalia Colouring 16\nNo Parking Sign In Russia Coloring Page Free Printable Pages Top Hetalia Colouring 12. Bendy And The Ink Machine Coloring Pages Printable Top Hetalia Colouring 26. Amazon Com Hetalia Group Image Full Color Junior Sublimation T Top Colouring Pages 28. No Pedestrians Sign In Russia Coloring Page Free Printable Top Hetalia Colouring Pages 25. 002 Hetalia Colouring Pages Potentialplayers Top 0. Asian Chibi By PurpleMaiden Hetalia Coloring Pages Top Colouring 1. Ginny Weasley Coloring Pages Harry Potter Top Hetalia Colouring 29. Hetascanlations Various Miscellanies Extra Book Hetalia Content Top Colouring Pages 24. Hetalia Axis Powers Vol 1 Hidekaz Himaruya 9781427818768 Top Colouring Pages 15. Republic Of San Marino Hetalia Fan Characters Wiki FANDOM Top Colouring Pages 23.\nTags: #Pages #Colouring# #Top #Hetalia#\nI Love Canada Coloring Page Free Printable Pages Top Hetalia Colouring 8. 22 Best Hetalia Images Spamano Usuk Chibi Top Colouring Pages 27. Best Of Unique Fnaf Coloring Pages Line Design Sheets For Top Hetalia Colouring 4. Used BL Doujinshi Axis Powers Hetalia Muffin Top USA UK Japan Colouring Pages 5. Fall Coloring Pages Free Printable Top Hetalia Colouring 2. Free Printable Elf Coloring Pages For Kids Top Hetalia Colouring 9. No Parking Sign In The USA Coloring Page Free Printable Top Hetalia Colouring Pages 19. Fall Coloring Pages Free Printable Top Hetalia Colouring 7. Opal Steven Universe Coloring Pages Pinterest Top Hetalia Colouring 20. Cartoon USA Flag Coloring Page Free Printable Pages Top Hetalia Colouring 16. Episode 18 Hetalia Archives FANDOM Powered By Wikia Top Colouring Pages 21. Hetalia Axis Powers Graphic Novel 4 Himaruya Hidekaz 9781570321504 Top Colouring Pages 13. Canada Wild Goose Coloring Page Free Printable Pages Top Hetalia Colouring 22. Comoros Hetalia Fan Characters Wiki FANDOM Powered By Wikia Top Colouring Pages 18. 15 Free Coloring Pages Ninjago Com Top Hetalia Colouring 17. USA Flag In A Heart Shape Coloring Page Free Printable Pages Top Hetalia Colouring 14. USA Doodle Coloring Page Free Printable Pages Top Hetalia Colouring 10. 15 Free Coloring Pages Ninjago Com Top Hetalia Colouring 11. Italy Coloring Pages Florence Top Hetalia Colouring 6. 002 Hetalia Colouring Pages Potentialplayers Top 3.


url: =Makaihna Ah Haksat Hun - Zomi Adventist Innkuan\nSabbath Nitaklam Jan. 2\nTukalsung Simding: Isa. 6:1–4, Isa. 6:5–7, Isa. 6:8, Isa. 6:9–13.\nKamngah: “Kumpi Uzziah asih kumin, asang mahmah a lian Kumpi tokhom tungah Topa a tu ka mu hi. Ama kumpi puanpi pen biakinn sung a dim hi” Isaiah 6:1.\nKumpite’ hoihna bangteng hiam ci in a kidot ciangin, Confucius in: “Nek leh dawn kicing, galhiam kicing, leh mipite khamuanna a piazo ding” nacihi.\nA nungzuite’n “tua a hihleh tuateng thum lakpan khatbek hong paikhiasak leh e, koipen na paikhia tam?” ci in a dot uh ciangin, Confucius in “galhiam e” naci hi.\n“A omlai tegel lakpan khat hong kipaikhia saklailai leh e” a cihkik uh ciangin, Confucius in “An e! Khangluite hunpan kipanin mikhempeuh gilkialtek lel uhhi. Ahih hangin, hong uk-kumpite tungah khamuanna a neilo mipite pen a mangthangsa a hihi” cihi. Edited by Michael P. Green, 1500 Illustrations for Biblical Preaching (Grand Rapids, Mich.: Baker Books, 1989), laimai 215.\nMipite in a thahat, a muanhuai kimakaihna deih uhhi. Galkapluikhat a nihveina galkapsung a ki aapkik ciangin, galkap kaikhawm pa in banghangin ki aapkik nuam nahiam ci in a dotleh “gammi maimai in ka omkhin a, kuamah in hong kemkhoi lo hi” ci hi.\nTukalsung tengin, Judahte’ kimakaih haksat hun leh tuathu hangin a piang thute i sin ding hi.\nKumpipa Si khin. Kumpipa Khansau Tahen!\nIsaiah 6:1 sungah Kumpi Uzziah sihnathu gen hi. 2 Khangtangthu 26 sim inla, hih dotna dawng dihin: Kumpi Uzziah sihna in banghangin kician phadeuh hiam?\nHih kumpipa sihna huhau in muhdan tuamtuam omthei ding hi.\n1. Uzziah ma’an hun sau in hau mah taleh uh, “a siatna dingin akiphatsakna hong khang” (2Khang 26:16)a,Topa biakinn sungah paknamtui hal dingin hong kithawi hi. Aaron suan hi lo (2 Khang 26:18)a hihmanin paknamtui haltheilo ding ci in siampite in a khaam uh ciangin, amah a hehsuak hi. Tuabangin ki puahphatding a nialciangin, Topa in, amah, phaknatna tawh vat a, “a sihni dongmah in Uzziah a phak hi a, amah a phak ahih manin inntuam khatah a teng a, Topa’ biak innpanin amah kipua koih hi” (2 Khang 26:21). Tua misiangtholo Kumpipa sihkum mahin Isaiah in a siangtho, tawntung Kumpipa mang sungah mucitciat se hi.\n2.Uzziah leh Isaiah tegel kikalah kilamdanna lianpikhat omhi. Uzziah in lampi diklo kiphat sakna tawh siangtho na asawk ciangin, siantho ding genthadah in a siangthote lakpanin kipua koih zawsop hi. A langkhatah Isaiah pen, Pasian’ siangthona kibansak hi. Ama thanemna kiniamkhiat takin pulak in, lungsim siangtho ding anget ciangin, ngahkha hi (Isa. 6:5-7). Zeisu’ thugentehna sungah siahdongpa mahbangin, siangthona angah hi: “a kiliansakte pen kiniamkhiatsuk ding a, a kiniamkhiatte pen a lianin kibawl ding hi” (Luka 18:14).\n3. Uzziah pumpi tungah phaknatna leh a mipite lungsim kisiatna in kibatna lianpikhat mah neizel leuleu hi. “A cidamna mun omnawnlo a, sanim gawpnate, meimapite leh siluang liammate a omhi.”(Isa. 1:6).\n4. BC 740 lai in Uzziah sihna in, Pasian’ mite kimakaihna lam haksatna lianpi omsak cih kician hi. Tuabang makaipi khatpeuh a sih ciangin kumpi kilaih laitak khawngpen gam a thanem laitak hi gige hi. Tua madeuh BC 745 lai in Assyria kumpipa Tiglath-Pileser kumpi kahto lian a hihmanin, Judah a dingin lauhuai mahmah thamh hi. Amah hong kahtoh phetin galsim ding hong kithawipah a, gam thahatpen gam hong suakto a, a suakta nisuahna lamgamte khempeuh a dingin patauh huai mahmah sak hi. Tuabang haksat mahmah hunsung nangawnin, Pasianin, amah’n kem in khoi a hihna kamsangpa Isaiah tungtawnin hanthotna pia hi.\n2 Khangtangthu 26:16 deihtak simin. Tuabang dinmunte phukha thei dingin naki umhiam? Singlamteh tungah kingakna in, tua piallakpan koibangin hong kemthei ding hiam?\nMonday Janury 4\nIsaiah 6 tangmasa 4 tengah thupiangte ngaihsunin. Kumpipa in gamsung buai bialbual laitak in si tadihdih (Assyria te’n gal hongsawm) hi. Acing akem omloh laitak, Isaiah a ding zong patauhhuai mahmah hi.\nTualeh- bangthu piang? A mangmuhna sungah, Isaiah in, vangliatna tangzialzial in, Kumpi tokhom tungah Pasian tu a, a tang vanmi seraphim te’n, a kidawngin lasa uh a, “siangtho, siangtho, siangtho” ci in awnguh a hih manin, ama’ dinna sual nangawn zinling damhdamh bangin lingin, meikhu tezong kivial in biakinnpi sungah kidim hi. Kamsangpa a dingin sihlang mah hi phial hi. Isaiah in, thupiang khempeuh Pasianin uk-hi ci in a theihna hongkhangta hi.\nHih mangmuhna sungah Topa koiah omhiam? (Isa. 6:1).Hihbang langdona kidim lakah, banghangin Topa in Ama’ ommun Isaiah kiang lak tadihdih hiam? Paikhiatna 25:8; 40:34–38 enin.\nEzekiel, Daniel, leh John cihtengthum pen, gam hawlkhiata thuakna vuah mangmu uhhi Ez. 1; Daniel 7:9, 10; Mang. 4, 5.Isaiah mah bangin, leitung kisiat kawmkal ah, Pasianin nakhempeuh ukhi ci in thapiakna kisampha mahmah uhhi. (Daniel leh Ezekiel te pen milimbia te’n a gamuh suksiatsak in salmat uh a, John zong lunglen kha temna tuikulhneu khat tungah kumpi gilo khatin koih hi.) Tua bang hun haksat laitakin a mangmuhna uh in kipkho dingin thapia hihtuak hi.\n“Isaiah in Topa’ vangliatna a mangmuh kawm-kawmin, Pasian’ siangthona in amah tuamcip hi. Piangsakpa’ tehpih omlo picinna leh amahngiat a kipan, tanglai a teeltuam mite ahi Israel leh Judah te’ kihhuai mawhnate nakpi takin kikhailua mahmah hi” Ellen G. White, Prophets and Kings, p. 307.\nCiangtan bei Pasian’ siangthona pen Isaiah’ mangmuhna thubulphuhpi leh a thupuak pipen ahi hi. Pasian siangtho a, a mite zong siangtho dingin sawl a hih manin; kisikkikna tawh gitlohna lamluite nusia in, upna leh muanna tawh Ama’kiang ki aappeuh le uh, A siangthona hong hawmsawn ding hi.\nEite zong leitung omziate hangin i lungpeuh kiathei khamah ding hi. Isaiah mangmuhna tawh “Pasian’vangliatna” mu selo mah taleng, hih haksathun in Topa’n nang leh na-upna hong kipsak theihna lampite simkikkik in. Hih naphutkhak thute tungtawnin midangte tungah bangpeuh hopsawn ding nanei hiam?\nPIANZIA THAK (Isa. 6:5–7)\nPasian omna biakbuuk sungah a siangthote lakpan a siangtho pente peuhmah, siampilianpa bekmah in naihthei ding a, mawh sawpsiangni in meikhu daalna puandal tawh a kidaal kei leh, amah zong silailai ding hi (Siampi 16:2, 12, 13). Isaiah in, siampilian zong hi lo, paknamtui hal zong hi lo napi, Topa mukha hi!Biakinnpi meikhu tawh kidim (Isa. 6:4) cihpen, mawh sawpsiang nani a Pasian’vangliatna meeipi hong phawksak hi (Siampi 16:2). Patau mahmah in gimngahpa hi ing (Pai. 33:20 leh Thukhen 6:22, 23 te tawh tehkak) ci in, Isaiah in, mawh sawpsiangni a siampilianpa mahbangin (Siampi. 16:21)amah leh a mipihte mawhnate pulak (Isa. 6:5) hi. “Biakinnpi sunglamah, Pasian’vangtang a dimin mu in ding a, cingtaakna themzong a nei mahmahlo amah tungah, hih Pasian nasep ding teng ki aap peuhmah lehpen, hihzo vetlo ding a hih lamtak hong kiphawksansan hi.”—Ellen G. White, Prophets and Kings, p.308.\nVanmi seraph in, Isaiah’ muk siansuahna dingin banghangin meihaltau tungpan mei-aam zang sese hiam? Isa 6:6, 7.\nSeraph in Kamsangpa’muk a lawnsakna tawh amawhna teng kipaikhia cihi (Isa. 6:7).A mawhna minlawh selo, kampaukhial zong a cih sese tuanlohna pen, muk in paukhial bek hi lo in, a pumpi buppi mahtawh a paukhia ahi hi. Lungsim sawpsiangna a ngahkhit ciang, Isaiah in Pasian maiah a siangtho pahtawina luithei ta hi.\nMei in zong, a sianglo peuhmah kangtum thei ahih manin siansuahna namkhat ahi hi (Gam. 31:23). Ahihhang seraph in, Pasian ngiatin a tawhkuangsa, siangtho meihaltau tungpan, a kuang tawntung siangtho mei-aam mah zang ngiat hi (Siampi 6:12). Tua bangin seraph in Isaiah siansuah hi. Abanzom tampi omlai hi. Biakbukah biakpiak ciangin, meihal tau tungpan mei-aam lakzel pen paknamtui halna’ng ahi hi.Siampi lai 16:12, 13 sung a, siampilianpa in meihaltau tungpan mei-aam la in paknamtui halding hi a cihtawh saikak in.Isaiah 6 sungah bel, seraph in tua mei-aamtawh paknamtui hallo a, Isaiah tungah zangzaw hi. Aman takin cileng Uzziah in paknamtui halsawm a, Isaiah bel paknamtui suakzaw hi! Mei siangtho in paknamtui kuangin Pasian’ innpi a kidimh bangin a siangtho thupuak kizeelsak dingin kamsangpa tawhkuang hi. Pasianin mipite kiangah Isaiah a sawllai in upmawh lohpi sawlbak hi hetlo hi cih Isa. 6:8 pan a zom simlecin tel niteh.\nIsaiah in Pasian a mangmuhna a dawnkikna, ki-aapna tawh simin(Isa. 6:5). A “siangtho, siangtho, siangtho” Pasianin a bawlsa vannuai ah, mawhnei mite teeng cihpen, a buaina bulpi a hihlam namu hiam? (Isa. 6:3). Singlamteh tungah Khazih bekmah pen hih thubuai ventheihna banghangin hithei ding hiam? Hih thubuai a vensakna in singlamteh ah bangthu piang hiam?\nKumpi Thupiakna (Isa. 6:8)\n“Kua sawlding a, eite a dingin kua pai ding ahihiam?” Topa cihna aw kaza hi. Tua ciangin ke’n, “hih lai ah kei om ing, kei hong sawl in” ka ci hi. (Isa. 6:8).\nSiansuahna ngah Isaiah in, Pasian sawltak dingin a sapna pen manlang takin sangpah hi. Laisiangthothak hunbang hileh pen “Sawltak” kici phial ding hi.\nA lungluthuai thamtham khat, Isaiah laibu kipatna in, kamsang dangte, kamsang dingin a kisapna tangthu tetawh kibanglo sese hi (Jer. 1:4–10, Ezekiel 1–3)tetawh saikak in. Thukhat panin a lian 6na thupiangte masiah in amah kamsang dingin kisam khinzo hihtuakzaw hi. Laisiangtho sungah bel kamsang khat a sapkhit a nasep kipatkhit khawngciang Pasian tawh kitalsikna khawng omkikpan zawsop hi (Moses: Pai. 34; Elijah: 1Kumpi 19). Midangdangte enleng zong, Pasian in kamsang ding peuhmahpen, Isaiah 6na sungbang hileh, munkhat peuhah sawltuam thei zel hi. Isaiah 1 pan 5 sungah Isaiah a kisaphun lai a omzia teng pulak a, Pasian in biakinnpi sungah, amah hanthotna pia in tawsawn gawpin nasep kipansak a, mailam thupiang dingte tangko dingin genkhiattheihna thuneihna pia hi.\nPasian in biakinnpi sungah Isaiah thapia hi. Laisiangtho mundangah Pasian biakinnpi pen hatthot thapiakna mun a hihna a omkha hiam? Late 73 (aneu 17enin), Heb. 4:14–16, Heb. 10:19–23, Mang. 5. Hih munte’n bang gen uhhiam?\nPasian’ biakinnpi pen vangliatna kilatna bekzong hisamlo; thanem mawhnei eite zongin khawlmun bukmun in i neithei hi. Khazih eite’ Siampi-lianpa tungtawn in zong hong hotkhiatna dingin nasem gige cihzong theitek i hih manin a kipzawsem ahi hi.\nJohn in zong Khazih pen, a kigolumsa a gawlah liammaa a nei biakpiakna tuuno in namu hi (Mang. 5:6). Muhnophuai lualo hi. A deihna bulpi in Khazih pen sihnapan kithokiksak a, vantungah kahto khinzo, Amahin tua Singlamteh hong puaksak cihna ahi hi. Ama kipiakkhiatna biaknatau tungah kilamto in mi khempeuh Ama’ lamah huupthei hi.\nThungetna leh upna tawh vantung biakinnpi sung nalut ciangin bang thapiakna nangah hiam? Hebrews 4:16 sungah hangsan takin “a kisap hunin eite honghuh dingin hehpihna leh dikna thupha i ngahtheihna dingin” Pasian’tokhom naih dingin hongsam hi. Mikhatpeuh in a kisap hunin hehpihna leh dikna koici ngahtheih nahiam ci’n hong dongleh nakoici dawn ding hiam?\nLungkia takin Hongzol (Isa. 6:9–13)\nPasianin Isaiah a sawlkiklai in, banghangin hihbang thupuak lamdang mahmah a mite tungah puaksak hiam? (Isa. 6:9, 10)\nIsaiah in a zakhial maw, a hihkeileh hih thupuak thupi keilua peuh i cikha ding hi. Zeisu in thugentehna tawh a thuhilhna sungah genphakik lai hi (Mate 13:13-15).\nPasian in mi khat zong, kisiat ding deihlo hi(2 Pet. 3:9). Tua manin Judah te kiangah Isaiah sawl a, leitungah Zeisu sawl hi. Pasian lungulhna in suksiat ding hilo a, hotkhiat ding hizaw hi. Mi pawlkhatin hoihtakin a zuih uhhang, pawlkhatin a langdona uh kipsak semsem uhhi. Tua bang pipi mah Pasian in zolzol in a kisikkik theihna dinguh hun piapia mai hi. A langdo kawmkawmun hong khauh semsemlai uhhi. Tua bang hun ciangin Pasian zolna pen amau lungsim nemsak ding sangsik in lungkhauhna in nei zawsop uhhi. Pasian’ hong itna bel kikhel tuan hetlo a; Hong itna mimalkim in i dawnkikzia thupi hibek hi.\nMakai hoih ahi, Moses, Isaiah, Jeremiah, Ezekiel leh Khazih mahmah in, thupuak anial thapai mite zol ngitnget uhhi. Pasianin Ezekiel kiangah: “Amaute in nangma’thu hong mang a hong mangkei zongin, amau sungah kamsangkhat a omkhit lamtak thei ding uhhi” (Eze. 2:5). Pasian leh a nasemte in mipite tungah deihteel theihna pia ding a, a kicing vauna zong a piak ding uh ahi hi (Ezek. 3:16–21 tawh enkak in),amau deihna bangin kisiatna leh saltanna peuh teelzaw khaphial ding uhhi (Isa. 6:11–13).\nHihteng lungngai inla, Pasian in Pharoah’lungsim a khauhsakna nakoici tel hiam?\nPaikhiatna 4:21 ah, Pasianin “Keimah in ama’ lungsim kakhauhsak ding hi” cihi. Pharoah lungsim a khauhsak ding kuavei a genna lakpan a gen masakpenna ahi hi. Pharoah in zong a lungsim kuavei mah nakhauhsak hi (Paikhiatna 8:15, 32; Paikhiatna 9:34 en lecin).\nPharoah in zong suakta takin teeltheihna nei veve hi keileh a lunsim khauhsak theilo ding hi. Pasian in Pharoah lungsim khauhsak cihna munah, Pasian piak limte nial ding Pharoah in teel zaw a hihmanin, ama teelna bangin Pasianin makaih cihna ahi hi. Pharoah in tua limte sangthei hi leh, a lungsim nemzaw ding a, tua limte hangin khauhsaklo ding hi.\nTopa tawh naki sukkhakna munah, Khasiangtho tungah nalungsim nakhauhsak ngei hiam? Bangin tuabang hong suaksak hiam ngaihsun in. 1 Cor. 10:13 simin.\nSimbeh Ding: ”Thumanlo gamtatna in mi namkim sungah kizeelpha mahmah a hih manin, Pasian tungah a thuman nuam mite a dingin a lungkiathuai mahmah hun tam mahmah hi. Israel a dingin Pasian deihna pen lelhna leh a lehdothei gam a dingin Sodom leh Gomorrah bangin kamsiatna thuak ding bangtawh kibang liang hi.”\n“Tuabang dinmun i tunleh zong a lamdanglua hi tuanlo hi. Uzziah sihding kumin, Pasianin Judah thuhilh ding leh taai dingin Isaiah a sapciangin, amah a lungsimneu mahmah in kingaplo hi. A lungkhauh mite tawh kitalsik ding cih theikhinzo hi. Ama’kicinlohna leh a mipihte lungsim khauhna uplohna teng a ngaihsut ciangin, ama adingin lam-et omsamello hi.Tua a hihciangin a nasep nusia in Judah mite milim biakna buaisak selo in nusiacip lel ding hiam? Nineveh mite pasian in vantung Pasian simmawhna tawh leitung uksak lel ding hiam?”—EGWhite, Prophets and Kings, pp. 306, 307.\n1. Pasian um mello khatpeuh in, “Na Pasian in hong kemmah hi cih hong lakin” hong cileh, Pasian hong kepna koici lak ding nahiam?\n2. Pasianin hongkem a hih leh, mawhneilote thuakna banghanghiam? Isaiah 1:19, 20 in Pasian um mite tungbekah a hoih piangin; a lehdothei tetungah a sia piang cihna hiding hiam? Job 1, 2; Late 37; Late 73 cihte simkak in. Pasian nasepzia i teldaan leh mite tungah a piang thusiate koibangin khuikhawm theiding i hihiam? Kisam naci hiam?\n3. Isaiah 6 in, bang hangin mawh sawpsiangni tawh a kizopna tamthei hiam? Hih kumsikin mawh siansuahni in Pasian in a dik a thumante’ mawhna sawpsiangsak tawntung a (Siampi 16:30), a khialhnate uh paihkhiatsak lai hi (Siampi 23:29, 30).\nTHUKHUPNA: Lungmuan omloh laitak, ki makaihna a thanem mahmah laitak in, Isaiah tungah mangmuhna lianmahmah vannuai ukpipa Sangpenpa kimusak hi. Kicinlohmanin dipkua mahleh hehpihna in amah siansuah a hihmanin, galbek a sawm leitungah a kuankhia dingin Isaiah kiging sitset hi.\nPrev post EI LEH EI’ HIHNA KITELCIAN LOH HUN\nNext post Early Adventist History and the Ministry of Women\nOne thought on “Makaihna Ah Haksat Hun”


url: =1. Lai Siangtho atawi Khuapi-mi Pawlkhat ~ MUC\n1. Lai Siangtho atawi Khuapi-mi Pawlkhat\nAdmin 12:05:00 AM Articles, MISSION NEWS\nPERU | April 6\nAlejandro Qquerar, 52\nAlejandro tanlang a kah in kum 18 pha ta hi. Mi pawlkhat te’n kah hak si ee, ci kha ding uh hi. Ahi zongin 1980 kum pawl in Ccacaccollo (Kakakula) khua ah mi khempeuh kum 18 a phak ciangin sang kah kipan pan uh hi. Tua khua mite in a naupangte uh pilna sinsak sangin lo lai-ah na sepsak ding thupi ngaihsut zaw uh hi. A khaanpihte khat in sanginn ah a radio ong pua in hun nunung a thupiang dingte hongg uh a, Alejandro in limtakin ngai hi. Tua thute in Alejandro patau mahmah sak hi. a kicing zaw in thei tel nuam hi.\nTua zawh asawtlo in alunggulhna hong tangtung hi. Radio aa thugen pa in amau’ sanghuang sung a kimawlna innpi sungah nitak simin thugenna hong nei hi. thugen pa in Jesu hongpai kik baih nading thu agen azak ciangin Alejandro alung naknop mahmah hi. akhuapihte khempeuh in zong zaknop sa-in lawptek uh ahih manin tua thugen pa in amaute a’ dingin biakinn khat vaihawm sak hi. Alejandro leh alawmte in zong a lokuan loh ni te un tua Sunday biakinn ah hong kikhawm zel uh hi.\nTua pawlpi-a makai mi li te in zong a khuapihte khalam ah a lawpna uh a muh uh ciangin tha ngah mahmah uh a, Lai Siangtho bu khat ciat letsong in piak dingin khensat uh hi. Tua ahih ciangin tua khua panin a nai penpen khuapi, Cusco (kasku) khuapi ah minit 60 sung bus tuangin Lai Siangtho lei dingin apai uh hi. Ahih hangin lemlo sese hi. Lungkia sa-in khuataw lam aa, lam lianpi zui-in zingsang khat apai uh leh mihon khat lai siangtho khatciat tawi kawmin innpi khat sung ah alut uh mukha uh hi. Hua innpi pen laibu saal hi kha ding hi, cih upmawhna tawh a mau zong tua mipite’ nung zui-in innpi sungah alut uh hi. Tua innpi bel –Seventh-day Adventist te’ biakinn na hi-a, Sabbath School akah nahizaw uh hi. Tua pawlpi upate zong lut khin vet uh ahih manun Sabbath School leh Divine Service kikhawm suak uh hi. Kikhop tuah ciangin sun-an na nesak uh a, nitaak lam Lai siangtho na kikup pih uh hi. Tua upate in a thusinte uh lamdang sa-in thupi sa-uh a, lawp mahmah uh hi. khatlekhat ki-en in, “Hun nunung thute tawh kisai, ei’ theih pen alang khawngbek hi mawk ei! Hih mite’n a cing takin thei mawk uh hi lo maw” kici hanhan uh hi. Tua lai mah ah hih upate in Adventist suah ding khensat pah uh hi. Pastor pa kiangah, “ka khua vuah hoih takin thu honggen in,” ci-in ngen uh hi. pawlpi mi nih in tua upate a khua vuah va zui uh a, a zing ciangin Sunday ni-in a biakinn vuah thu vahilh uh hi. Tua ni-in Alejandro kikhawm thei kha lo hi. Ahangin amah lo kuan kha hi. Ahi zongin alawmte-in, “mai Sunday ciangin biakinn aa kikhop ding tawh buai nawn vet kei oh. Ih biakinn pen Seventh-day Adventist Biakinn suak ta ei, mai kaal ciangin Saturday ni-in ki khawm ta ni ei,” cih san uh hi. Bangthu bangla hi peuhmah hiam, cih a-en dingin Alejandro zong Saturday ni-in biakinn ah hong pai hi. Tua ni-a, athuzak thakte ahi, ‘Eden huan pan kipan in thukham nambat lina tawh kisai—ni sagih Sabbath tan nadingin Pasian in hong hilhna te azak ciangin Alejandro’ lungsim sukha mahmah hi. Amah zong Adventist hong suak pah hi.\nTua hunin Alejandro kum 19 pha-a, sang tawpin hunbit in lo kho hi. A ngaihsak ding mi amuh nak leh Jesu hong paibaih nading thu gengen hi. Tua bangin Jesu a itna-in na lianpi piangsak hi. Atun tomin, pilna saang aneihloh hangin kum 30 val sungin pawlpi 6 phut hi. Tui akiphum zawh asawt lo-in, amasa pen pawlpi 1985 kumin phut hi. Tua hun a kipan in kum 3 pan kum 5 hal, cih bangin pawlpi thak khat phut toto zo hi. Khat veivei aphuhsa pawlpite-ah nai 5 sung bang lamsiau-in va kikhawm thei zel hi. Ama’ huzapna tawh mi 800 val bang ki tuiphum khinta uh hi.\nTu-in Alejandro kum 52 pha ta-a, Pasian’ hehpihna phat hi. Ahi zongin atatak-a lungdam koh ding dang khat in, Sabbath zingsang khat Cusco khuapi sung-a Lai siangtho tawi kawmin biakinn pai, Seventh-day Adventist pawlpi mite tung ahi hi. “Biakinn i pai ciangin Lai siangtho tawi hamtang ding thupi sa ing, tua hi leh mite’n ong muh ciangin hih te Christian te ei-ve maw, hong ciding uh hi” Alejandro in ci hi. “A zenzen in Cusco khuapi-a Adventist te-in lai siangtho na tawi lo uh hi zenzen leh ka khua un thumaan mu nai lo kha ding hi” ci hi.\nTu-in Alejandro te’ khua ah mi 500 bang a-om na lak ah, Adventist pen atamzaw hi pah hi.\ntuiphumsa mi 300 bang om hi.\nTu kuata Sabat 13 na mission sumpi tawh ‘Cusco Kipawlna Phualpi’ ki lam ding hi. Tua lai-ah manglai leh tumtheih tuamtuamte kisin ding a, khangnote a’ding kimawlna tuamtuam zong kisinsak ding hi. Tua kipawlna phualpi i’ ngimna pen ‘tua kiimnai munkhat ah pawlpi thak khat phuh zawh nading’ ahi hi. Mission sumpi nong piakkhiat manun lungdam mahmah hi.


url: =Hunthak ah’ Thu Khinkhai siamna in, Minam noptuam na! :: ZOMI DAILY\nHunthak ah’ Thu Khinkhai siamna in, Minam noptuam na!\nposted on 8 March 2015 at 11:07 pm Lomkholna: Hauthang, News, Zomi\n* Minam khat peuhpeuh sung ah Buaina leh Lungkhamna ithuak ciang in Minam hoihna, A manphatna, Athupit na leh Pasian hoihna ki phawk semsem hi.\n* A kiciangtan theilo, Avallua , Atawm, Atam kiteh hilo itna akihawm khiat ciang in Asang siam te leh Azangsiam te in hamphat lawh hi.\n* Ahun zui a, kipuah thei leh avaangkiim in Uham khangmoi te tawh kikhawl theih na pan in ngaihsutna ahoih athak alak siam te khangto hi.\n* Innkuan sungah acitak velvel Nu leh Pa, tate bekmah Minam leh Gam ading in acitak mahmah hi pan ahih man in Gam leh Minam makai ding akithawi khia mite mipi’n amuan taakcing mah hiam cih apilna sang in a cihtakna kikan zaw ta hi.\n*Mihing vanzat ding; na hoih khat peuhpeuh ibawl khiat masiahsiah Zomi ading in Tanglai khuasat cil hun a, Siksek siampa leh Naangphaan siam pa akiban nailo pilna hi a, Zopuan pianna patkol bawlthei siampa ciim zaw ahihi.\n* Hinsawt Khansau nuam in, cidam nading Mihau natna nei mite in sumtam beina zoto hoih azuan te sang in Zoto omlo, zatui omlo hun ahi’ tanglai Zomi te cidam in khansau zaw uh hi. Khangthak te tung ah hih Pilna leh Ciimna adem zo kihilh lohna in tanglai Zomi te pilna leh ciimna kiban nailo ahihi.\n* Gamdang ah ipai pen Zom ading in apil atei aciim te ahih hang in Namdang gam ah sila nasem kisuak a, thangpaih lak in Zomi te in amau te ih nasem suahsak theih kik hun ding anei ngaihsut hoihna in mipicing te ahihi.\n* Tulai tak zomi ading ihgel leh ihgiim na abulpi ah abucing khantohna kici ahih leh asiatna lam zong akihel kha\nhiam? cih ngaihsut kopna in avaang kiim ciimna pan khantohna piang khia sak hi.\n* Lungduai na pen Pasian deihna ahih zenzen hang in aguallel kinken ding in Namdang te lak ah kiniam khiat luatna in minam khantohna daal thei ahih man in Hangsan leh Giitloh hun atun teh meidawii luatna in khantohna maikhak thei hi.\n* Hangsan na, Meidawiina’ zatsiam nading in ahun amun zui khentel theihna ding, Pasian in Khuak leh Lungtang akhon khawng in hong pia khia ahih man in zattheih siamna akisap hun om thei zelzel ding ahihi.\nPrevious: Nu Ngai Hau Cing hong nusiat tungtang hong lainatpih te lungdam kohna\nNext: Kammal kilawm pawlkhat (azom 08 March)


url: =Landmark of Zo Land - “Piantit Pai ihpu ihpa te phawkna"\nPu Zam King Mang (President of ZAUS) A sungpa veh dingin a it a zi Lunkhek tawh hong ciah uh hi. Vaite a man khit uh ciangin Tedim va pah uh a, “Land Mark of Zoland,” cih dan dingin sep khiat dingin vaihawmna nei-in Tedim khuapi upate zong tua sepna ah pan la dingin tavuan kisehna nei uh hi.\nTua banah Zangkong a tugn suk kik ciangin July 29, 2012 nitak lam in Sia Mangpi (EBC) biakinn ah mipawl khat mah sam in thupi kisa ahih manin tua apai mite lak panin hih project panpih theihna aom leh ci-in makai kiseh uh hi ci-inb kiza hi.\nTua tawh kisai-in, khatna ah sep ding pen, “Piantit Pai ihpu ihpa te phawkna" mual suang phuh ding ahi ahi. Tua tawh kisai-in tu lai takin Piantit pai mite a min sazian kaih khop kipan hi. Tua ahih manin a kuama peuh in I pu-te Piantit pai a om leh a min sazian puak theih ahi hi. A kician zaw leh a kitel zaw in a thei nuamte in Pu Zam King Mang contact ding hi.


url: =Klang Valley sung tuihawmkhiatna aphualpi ah apuakkham om, mi 5 liamgawp :: ZOMI DAILY\nKlang Valley sung tuihawmkhiatna aphualpi ah apuakkham om, mi 5 liamgawp\nposted on 7 March 2018 at 12:17 am UTC+9:30 Lomkholna: Malaysia, News, Sawltak, World\nMalaysia gamsung, adiakdiak in Klang Valley sungteng tuisik hawmkhiatna “Sungai Selangor Water Treatment Plant” ah apuakkham om ahih manin, mi 5 peuhmah liamding cih NST pan kiza hi.\nSelangor, Ijok aom Sungai Selangor Water Treatment Plant kici tuisik siansuahna leh hawmkhiatna ah puahphatding om ahih manin, tuivaisak nasem te’n Repair Works asem uh ahihi. Tualai ah tuni Tuesday nitaklam 5pm hunpawl in Vessel System pen apuakkham ahihi.\nHih Repair Works nasepna ah akihel pen Syabas akici “Syarikat Bekalan Air Selangor Sdn Bhd” leh SPLASH akici “Syarikat Pengeluar Air Sungai Selangor” te ahihi. Hih Company 2 tepen tuivai asaipi uh hi a, hih Company panin nasemte’n puahphatna aneihlaitak in apuakkham kici a, aliamzong amau nasem mite ahihi.\nHih tuahsiatna tawh kisai in Syabas Customer Services leh Corporate Communications Department Head asem laitak ahi Abdul Raof Ahmad in agenna ah tuisik siansuahna “Sungai Selangor Water Treatment Plant” ah nasepding, puahphatding tengpen akiman hita hi. Tuisik hawmkhiat kiktheih nadingin Operation aki patkikma in tuibem Treatment Plant panin apuakkham ahihi ci’n genkhia hi.\nTuisik hawmkhiatna ah akizang Surge System khatin nasemlo, System Failure om ahih manin, 1.1 Meter apha tuizawn Pipe agolpi 2 apuakkham cihi.\nVideo: Businesses hard hit by Klang Valley water disruption\nHihbang tuahsiatna apian laitak in aphual ah National Water Services Commission (SPAN) Representatives, Pengurusan Air Selangor Sdn Bhd leh SPLASH Staff tezong aomlaitak hi ci’n Abdul Raof Ahmad in genkhiatbeh hi.\nNasem aliamte pen nakliam mahmah uh a, ahi zongin aliamna akician in kitheician nailo hi ci’n hih Press Release akibawl laitak in Company te’n genkhia uhhi.\nTuisik hawmkhiatna Water Treatment Plant ah puahphatding pen geelsa in akinei hi a, ahi zongin hih tuahsiatna hangin tuisik hawmkhiatding pen kipelhding hi. Tua ahih manin Klang Valley sungah tuisik hoihtak apailoh hundingpen ani tamto semsem khading a, ahi zongin nibangzah ki behlaploding cihpen ki gencianthei nailo hi.\nNasepvai tawh kisai in Company thunei te’n ahunhun in mipi theihhuai khatpeuh Update kibawlto zelzelding hi.\nTuisik apailohna munte ah Lorry Tankers tawh tuisik ki puaksakding a, Water Supply hoihtak in aki ngahkik mateng alemding in ki vaihawmsak dinghi ci’n thunei te’n genkhia uhhi.\nHih tuisik pailohna “Water Supply Disruption” hangin vengkuam 498 sungah inn 546,000 Account Holders takin nawngkailawhding cihi.\nMore: Tedim Siangtang Tui Pipe vai zaksakna tuamtuam\nAdiakdiak in hih tuisik hawmkhiatna buaina hangin Kuala Lumpur, Petaling, Klang, Shah Alam, Gombak, Hulu Selangor, Kuala Langat sungteng ah tui hoihtak ki ngahloding cih kiza hi. Malaysia, adiakdiak in Klang Valley kuamsung ah aompawl Tedim Sialtangtui buaibangdan in kibuai dekdekthei khaleh kilawm pianpian hi. Sawltak #zomidaily\nPrevious: Abraham Lincoln leh Edwin M. Stanton thu kineih\nNext: Nashville khua khualzinna (Zomi Nam Ni Zinmang)\nThuthak tomkim ~ The Tedim Post (12 Aug)\nUSA, New York ah apuakkham khat om, mi 29 liam ~ ZD\nDongtuak huh na tawh ki sai\nZomi League 2014 ~ Day 7 Result


url: =Malaysia, Ampang vengsung ah papai khatin kum 10 aphapan atanu buanzel ahih manin kiman :: ZOMI DAILY\nposted on 28 December 2018 at 9:44 pm Lomkholna: Malaysia, News, Sawltak, World\nMalaysia, Ampang vengsung aom papi khatin atanu tamveipi zawhthawh thutawh buanzelzel ahih manin kumpi thunei te’n manta uh cih NST pan kiza hi. Tua numeino pen kum 10 bekbek aphapan hi a, apianna apa tektek in tamveipitak zawhthawh thutawh abuan zelzel kici hi.\nHihvai tawh kisai in palik thunei ahi Ampang Jaya deputy police chief Superintendent Mohd Zaid Hassan in agenkhiatna ah hihbang innkuansung buaina thu aom ciangin hongki zasak in, hongki zaksakni mahin tuapa pen kimankhia pahhi ci’n genkhia hi.\nTuabangin atanu abuanzel pen kum 37 aphakhin khat kici a, 2017 kum pekpanin atanu pen simzawhloh tamveipitak (Countless times) abuanzelzel kici hi. Tuabangin buan athuak zelzel atanu in anunung ah thuakzo nawnlo in, kum 60 aphakhin api tungah agenkhiat ciangin api inzong Police Report bawlpihpah hi.\nTua buan athuak numeinu in abeisa Tuesday ni in api kiangah pulakkhia a, tuaciang in api inzong Police Report abawlna tungtawn in apa zong kimankhiapah hi. Tuate innkuan pen Ampang kuamsung aom Taman Changkat Permata ah ateeng uh ahihi.\nAthu akigenna ah tua papipa pen azi tawh kikhen uh a, azi pen Rawang lamah om in pasal neikik hi. Atanu pen abeisa in api tawh akikem hi a, ahi zongin 2017 kum ciangin api in kemnawnlo in, apa tawh innkhat ah aomkhawm, akikem uh ahihi.\nTuabangin apa in akepzawh 2017 kumpan in tua numeino pen apa in abuanzelzel hi a, apa akihtak manin kuamah genkhia ngamlo in asimthuakcip ahihi ci’n tuni in thunei te’n Statement ah genkhia uhhi.\nMore: Malaysia ah papi khatin atanu buan in naupaai, kha 7 phakhin ~ ZD\nTua papipa pen kumpi thunei te’n manpah in, kemcippah uh a, hongtungding December 31 ni ciangin “Section 376B of the Penal Code for incest” thukhun tawh kizui in thusitna kineiding cih kiza hi. Sawltak #zomidaily\nPrevious: A khatveina leitungbup ZOMUS makaibul Meeting\nNext: Malaysia, Sunway Pyramid Shopping Centre inntungpan numeikhat lengsuk in si


url: =LESSON 13 (DECEMBER 17 – 23) | JOB A ZIA LE TONG ~ MUC\nLESSON 13 (DECEMBER 17 – 23) | JOB A ZIA LE TONG\nTU KAAL SUNG SIM DING: Job 1: 1,8; 29:8 -17; 31: 1-23; Pai. 20:17; Matt. 7:22 -23; 5: 16; Eph. 3:10.\nKAMNGAH: “Tua ahih manin upna le sepna kizom khawm a, sepna in upna a kicinsakna thu na thei uh hi.”James 2:22.\nJob sunga kigelh thu manpha tampi banah Job nunzia mahmah zong thupi hi. Pasian in a muan mahmah, Pasian tungah a citak, a upna khahsuak lo Job in kua hiam? A thuak gimnate bang hangin thuak cih thei lo-in, a thuak gimnate hangin a hehna, a thangpaihna a pulaak Job in a bangci mi hiam?\nJob sunga thute in a gim thuak khit a thupiang vive hi zaw hi. Ama nunzia en lehang Topa tungah a citak mi, gimna bangbang thuak taleh, Pasian kiang pan taikhia dingin Satan in zolzol taleh bang hangin a upna a khahlo mi hi,cih kimu thei hi.\nJob in bang tawh kibang hiam? Koi bangin Job nunzia in Topa tungah citak nunzia ding hong hilh hiam?\nUZ PAN HONG PAI MIPA\nJob 1:1, 8 sim in. Job ii zia le tong bang pulaak hiam?\nJob in a thuak gimnate bang hangin thuak cih a lawmte’gen a zak loh om lo a, ahi zongin a zak thute tawh kilehbulh thuman kimu hi. Ama cihtakna, hoihna hangin Satan in Job gimpia hi. Job in bang zahin thumanin citak hiam? Job pen paubaang lo mi khat hi. Paubaang lo cih hangin mawhna nei lo cihna hi lo hi. Pasian mai-ah a paubaang lo mi in upna thu ah a khangto mi, Pasian lamet bangin a nungta mi ahi hi. Hebrew kammal in ‘tam’ kizang a, Greek kammalin ‘teleios’ kizang hi. A khiatna in ‘kicing’ ‘khangcing’ ‘picing’ cihna hi (The SDA Bible Commentary, vol., 3., 499). Job in thuman, citak mah hi taleh a nunung lamah picing zo taktak lo hi. Picingin khangto to hi.\nNihna ah Job in thuman hi. “Thuman’ cih a khiatna in ‘thutang,’ ‘thuman,’ ‘khial lo’ cihte pulaak hi. Job in gammi hoih mahmah khat ahi hi. Thumna-ah Job in Pasian kihta hi. Pasian kihta cih kammal in Thuciam Lui ah Israel mite nunzia ding ahih mah bangin Thuciam Thak ah zong Gentile mite nunzia ding zong ahi hi (Sawl. 10: 2, 22).\nJob in siatna namcin pelh hi. Topa in zong tua mah bangin ciamteh hi. Topa in Satan kiangah “Ka nasem Job na phawkkha hiam? A paubaang lo, a thutang, Pasian zahtakin gamtat hoih lo a peel amah tawh a kibang midang leitungah na mu kei ding hi,” a ci hi (Job 1: 8). A tawpna ah Job in Pasian a up, Pasian mi taktak ahihlam a nunzia panin kimu hi. Tua ahih manin a nunzia in Khrih sungah a nungta mi ii nunzia ding hi-in , ama nunzia in vantungmite le leitung mi khempeuh tungah teci ahi hi (1Kor. 4:9).\nJob dinmunah nangma thu kigelh ding hi leh koi bangin kigelh ding hiam? _____ gamah ______ kici min nei mi khat a om hi. Tua mipa a paubaang lo, a thutang, Pasian ____________ mi khat hi a, amah in ________________ peuhmah peel hi.\nGANHINGNAWI TAWH KISIL\nJob in a thuak gimna khempeuh ngaihsunin nidangin bangzahin nuamtakin a nunzia hih bangin pulaak hi: “ka bawngtal le ka keelte in nawi deih zahzah hong pia uh a, suang tam penna nangawngah ka oliv kungte hoih mahmah hi, ci-in pulaak hi (Job 29:6). Mundang khat ah “ Ka nuntakna nidanga bang hi kik hen la, Pasian in kei hong et hun lai bang hong hi kik leh ka ut hi” ci hi (Job 29:2). Hebrew kammal ah “Pasian in kei hong en hi” cih kammal a khiatna in Pasian in a mite a kepzia pulaak kammal hi.\n( Late 91:11; Gam. 6:24). Job in nuntak hoihin nungta hi. Amah mah in zong nuntak hoih a neihlam kitel hi.\nJob 29: 8 -27 sim in. Midangte in Job a muhzia a kipan koi bangin a gim mite a huhzia pulaak hiam?\nJob in mite zahtak mahmah mi khat hi. Job in khuasung upate a kikhop uh ciangin mite zahtak khatin om hi cih thu in gamsung makai khat ahihna kimu thei hi. Tua bang munte ah mi thupite, mite zahtak makaite bek tu uh hi. Job zong khuasung upa makai khat hi. Milian khat ahih hangin mi nunniamte in itin, zahtak uh hi. Cimawh gentheite, mittaw-te, meigong tagahte, khebaite le amah bangin a cithei lo mite huhin, amaute panpih hi. Topa Pasian in a thupha piak a ngah, a sepna peuh ah a daupai mi nuamsa khat ii nunzia hong lak hi. Tua bang mi in pahtawi-na ngah ding kilawm hi.” Ellen G. White, Education, 142.\nHih thute in Job a cihtheihna a hang hong hilh hi. Mite mai le Pasian mai-ah maipha ngah hi. Milian, upa makaite, mi minthangte zahtak ding mah hi. Ahi zongin bang mah neilo-te tawh koi bangin kizopna nei thei ding i hiam?\nMITTE LE LUNGTANG\nJob in ama gamtat hoihna, sianthona, diknate mite mai-ah kisialhpih tawh kibang hi. Lai Siangtho in tua bang lungsim, gamtatna deihlo hi (Matt. 23). Ahi zongin Job in tua bang lungsim nei lo hi. Job in bang siksanin thugen a, bang hangin tua bangin thu gen hiam ci-in ngaihsut kul hi. Mite ngaihsutna ah Job in siatna tawh kidim ahih manin gim thuak hi. Ahi zongin amau gendanin Job in siatna bawl lo hi. A thuak gimnate a thuak dingin kilawm lo hi. Tua thu hangin Job in a beisa a nunziate ngaihsun kik hi.\nJob 31: 1-23 sim in. Job in gimna a thuakma a nunzia bang pulaak hiam?\nJob in a gamtatzia le a lungsim ngaihsutnate in a siangthozia pulaak hi. “Ka lungtang in ka mit zui leh” (Job 31:7) ci-in pulaak a, siangthona in gamtatna bek hi lo-in a kimu thei lo i ngaihsutna, lungsim puakziate zong a siantho ding hi, ci-in hong hilh hi. Pasian in gamtat zia le tong banah lungsim, ngaihsutna a sittel Pasian hi. ( 1Sam. 16:7; Pai. 20:17; Matt. 5:28). Job in pumpi tawh va mawh loh hangin lungsim tawh mawhna zong mawhna hi, ci-in pulaak hi. Pasian in a thuciampih Israel minamte a pianma pekin a man Pasian theihtelna om khin ahihzia kimu thei hi.\nJob 31: 13 -15 sim in. Bang hangin thupi mahmah hiam?\nJob in mihing khempeuh Pasian’ muhna-ah kikim ihihna limtakin pulaak hi. Tuhun mah bangin ama hun lai-in mihing kikimna kigen nai lo hi napi, tua bangin Job in mihing kikimna pulaak theih pen lamdang mahmah hi. Mi kimkhat in midangte sangin a mihing hihna uh a lian zaw-in kipulaakin, midangte neumuhin, amau ngah ding hamphatnate nial uh hi. Ahi zongin Job in mihing khat ii manphatna, a ngah ding hamphatnate Pasian kiang panin hong pai hi, ci-in pulaak hi.Job in ama hun lai-a mite’ ngaihsut khakloh thute pulaak hi. Ama hun lai sangin kum tampi a madawk khol mi khat ahihlam kimu thei hi.\nWEDNESDAY DECEBER 21\nSUANG TUNGA INN\nJob 31: 24 -34 sim in. Job’ thu bang hong hilh hiam?\nTopa in Job tungah a bawl khempeuh pulaak hi. Job in a up thu nuntakpih hi. Pasian tawh kizopna kip a nei mi ahihna kilang hi. Tua thute hangin a lawm thumte in Job langpan mahmah uh hi. Job in Topa’ thu mang, citak hi. Tuate sangin a hong hilh thuthuk lianpi om hi. A beisa-in Job a nunzia in a tuahkhak gimnate koi bangin kizom hi, cih thu ngaihsun in. A zi sawl bangin Job in Pasian samsia-in a si ziau ding hi lo hi (Job 2:9). Job in Topa tungah cihtakin, Topa a muan manin a piang na khempeuh tuak zo hi.\nMatt. 7:22 – 27 sim in. Job in Topa tungah a thumanzia bang kimu thei hiam?\nJob in nisimin ze-etna neu tuamtuamte a zawhtohtoh manin in a lian mahmah ze-etna, gimnate nawktan zo hi (Luke 16:10). Thuman thutak ah citakin a up thuman pan lampial lo dingin khensat ahih manin Job in Topa’ deih bangin nungta hi. James in a pulaak upna tawh a nungta mi nunzia Job nuntakna ah kimu thei hi. “Upna le sepna kizom khawm a, sepna in upna a kicinsakna thu na thei uh hi” (James 2:22). Hih thu in Khrih a um mite’ nunzia ding hong hilh hi. Job sungah hih thulaigil kimu thei hi. Job in eite bang mahin cilesa tawh nungta mah taleh Topa tungah citakin Ama’ hehpihna in Topa’ deih bangin nungtasak hi.\nJob bang mahin Topa tungah citak thumanin a nungta dingin khensat ding bang na nei hiam?\nA KICING PASIAN’ PILNA\nEliphaz le Temanite in “Na gamtatna in Pasian’phattuamna ding bangmah piangsak lo a, na hoihna in Pasian hoihsak tuan lo hi” ci-in Job zahpih uh hi. Vantung a Kidona Lianpi siksan lehang hih kiho na in a mawkna hi. Job in thumanin nungta-a, paubaanna neilo-in a nuntakna in Topa lungkimna ahi hi. Job bangin thuzui mi khempeuh a nungta dingin Topa Pasian in hong deih hi.\nMatt. 5: 16 sim in. Eliphaz in Job a dot thute koi banin hong theitelsak hiam?\nJob in Topa tungah a citak zo diam? Satan in Job pen citak zo lo ding hi, ci-in pulaak hi. Topa Pasian in ahihleh citak ding hi,ci-in pulaak hi. Job’citakna in Satan tungah Topa Pasian zawhna kilangsak hi. Hih thu in thuneu tawh a kibat hangin na khempeuh huamkha hi. A vantungmi masa in “ Pasian vangliansak un”ci-in thu pia hi (Mang. 14:7). Jesuh in “Note gamtatna hoih in Pasian min thangsak hi” ci-in pulaak hi (Matt. 5:16). Job gamtat in Pasian min thangsak hi. Eite zong a tuaci dingin hong deih hi.\nEph.3:10 sim in. Bang thulaigil kipulaakin koi bangin Job sungah kimu thei hiam?\nTopa Pasian’ min thanna ding le Ama limlemel suun dingin Topa a zui mi khempeuh nunzia a khel dingin Pasian in a tawntungin nasemin hong puahpha hi. Mihing in amah a piangsak Topa Pasian lim le mel a neih ding kisam hi. Amah nung a zui mite nunna in Pasian vangliatna, Pasian hoihna kilangsak ding uh hi. Ellen G.White, The Desire of Ages, 671.\nKum tul tampi a sawt khit hangin Job’ nunzia in Topa thu-um mite’ nunzia ding hong hilh hi. Tua bang nuntakna in hamphatna ahi hi.\nNa nunna ah bang in Pasian a thangsak hiam? Na dawnna in na nunzia bang pulaak a, koi bangin nungta ding? Na kikhel ding bang om hiam?\nNGAIHSUTBEH DING: Protestant khempeuh in upna tawh hotkhiatna kingah hi, cih thu lenkip hi. Hih upna in Eden huan panin hong kipan upna hi (Pian. 3:15), Abraham in a gamtatna tawh pulaak hi (Pian.15:6;Rom. 4:3) Paul in zong hih thu hilh kawikawi hi. Upna tawh hotkhiatna kingah hi, cih thu ah Kha Siangtho nasep kihel hi. Kha\nSiangtho in i sungah na a sep ciangin a kimu thei gah gahkhia hi. Tua in hotna ngah nading hi lo-in, a ngah khin hihna pulaak zaw hi. Job nunzia in Kha Siangtho tawh kidim nunzia hong hilh hi. Hih pen Khrih hehpihna sungah khantohna, a hih kei leh siantho-na kici hi. Thu-um mi khempeuh a siangtho ding ahi hi.Tua siantho-na om lo-in Pasian mai kuamah in mu lo ding hi (Heb. 12:14). Siangthona cih ciangin Pasian aa dingin tuamkoih, cihna hi. Pasian in Israel mite tawh thuciam a bawlna ah Pasian in amaute kiangah “note na siangtho un. Bang hang hiam cihleh keimah\nTopa na Pasian uh ka siangtho hi,”ci-in kipulaak hi (Siam. 19:2). Thuciam\nLui le Thuciam Thak ah kammal tuamtuam tawh sianthona a kipulaak hangin a vekin Topa Pasian in thu-um mite sung panin a hong sepkhiat thu hi, ci-in kimu thei hi. Siantho-na pen gamtat zia le tong khantohna panin hong piangkhia hi. “ Sianthona i cih in mihing in kipuahpha ding a khensat ciangin Kha Siangtho in tua khensatna tawh kopin a picing nuntakna lamah hong puahpha toto hi.” Handbook of SDA Theology, 296.\nPasian in na a hong sep ciang bekin tua sianthona a piang thei hi bel h. Ahi zongin Pasian in thatang zangin a siang dingin hong sawl lo hi. Diktan ngahna zong thatang tawh hong sawl lo hi. Ei le ei Topa tungah kipia-in, Topa in hong siangthosakin tua sianthona upna tawh i ngah hi. Upna mah tawh dikna i ngah a, Job bang mahin Pa Pasian limlemel a suun dingin hong puahpha hi. “Note sungah Khrih lim a kilat matenga nausuahna thuak banga kong thuak kik kong it tate aw,” ci-in hong hilh hi (Gal. 4:19). “Khrih in eite etteh ding hi. A kicing, a siangtho etteh takcing ahih manin Ama nung a zui ding i hi hi. Ama kicin bangin i kicing zo kei ding hi. Ahi zongin thu-um mi in ama hih theihna ciangciang tawh kituakin Ama suun dingin hong kipiangsak hi.\n1. Topa in a hong bawlphatna dingin bang deihtelna nei na hiam?\n2. Pa Pasian bek in mihing lungsim khel thei hi. Ahi zongin a hong khel ding mihing in a phal kul hi. Amah tawh nasep ding koi bang hi ding hiam? Koi bangin kimu thei hiam?\n3. Kol. 2:6 sim in. Topa na up bang mahun Ama sungah nungta un” ci-in Paul in hong hilh hi (Kol. 2:6). Koi bangin Paul kammal in upna le thumangin nuntakzia hong theitelsak hiam?\n4. Koi bangin mimal le pawlpi in mite le vantungmite mai-ah Topa\nPasian min thangsak hiam?


url: =MY STORY- The Rebel: YSR Reddy lenna toh kisai ngaihdan\nYSR Reddy lenna toh kisai ngaihdan\nZan lam Andhra Pradesh CM YSR Reddy tuanna lenna amanh toh kisai in ka ngaihsutna ah hong lut ka hong gen deh.\nNews report kazak na ah a mobile ua pat signal bangmah kimu lo cih thu ahi.Tua bang in a mobile pat signal kimulo/kingahlo cih mawk pen a puakzak hi ding in ka koih pah hi.\nHelicopter pen ninhuai zah phial in ana tuang samta hi ing. Bangzah veitak hiam theikei mai ing. Khatvei val hi ei. Kei tuan khakna te bel Dauphin a kicite ahi hi. Amau tuanna toh akilamdanna omtuak kei. 8 seater leh 12 seaterte ahi. Lenna dang banglo in mobile phone pen switch off ngai citciat khollo hi. Ka cihna in ah switch off ding bel himah, ahihhang in switch off teitei ding in hong gen leh check lo uhi. Milian- milal CM kiangah switch off in a cih ding pen umlo hipah mai ing.\nHijack ding ci leng noptuak mahmah leh kilawm kasa hi. A pilot nung mahmah ah kitu pah hi. Aman’ sweets hawm ding in a kuangdai in hong khakphei lel hi. Air hostess cihte omlo ci leng theisiam nop in teh.\n2006 December kha in Dimapur khokiangah Car accident ka tuahlai un zong ka mobile tungtawn in hong zong khia uh ahi. Ni nga sung kamang uhi ci ni. Ka nu, ka nau leh Dimhau a sihthu gen sawm bel hikhang. Mobile tracking zang a I omna mun theihtheih ahi cih gen ut hi ing.\nYSR Reddy toh kisai in bang hong om hiam I cih leh a tuanna Helicopter pen puakzak, a tuang teng si vek cih ahi.\nPosted by Kamzalian Tomging at 09:37\nLabels: ACCIDENT, TECHNO